
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 18 
Κωδικοποίηση διατάξεων νόμων για το Συμβούλιο της Επικράτειας. 


Άρθρο 3 

(άρθρα 3, ν.δ. 170/1973, 9 παρ. 3 ν.1183/1981, 
1 παρ. 2, εδ. πρώτο, ν. 1470/1984) 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


Πάρεδροι και Εισηγητές 

1. Ο αριθμός των Παρέδρων ορίζεται σε σαράντα (40) και των Εισηγη¬ 
τών σε σαράντα (40). 


1. Τη διάταξη του άρθρου 35 του ν.702/1977 (ΦΕΚ Α' 268), όπως 
έχει αντικατασταθεί με το άρθρο 8 παρ. 1 του ν.1470/1984 (ΦΕΚ Α' 
112 ). 

2. Την 8-10, 13,15/1988 γνωμοδότηση της Ολομέλειας σε συμβούλιο 
του Συμβουλίου της Επικράτειας. 


2. Οι Πάρεδροι ασκούν ιδίως έργα εισήγησης και μετέχουν στις συνε¬ 
δριάσεις του Δικαστηρίου με ψήφο συμβουλευτική. 

3. Οι Εισηγητές βοηθούν τους Συμβούλους και τους Παρέδρους στην 
προπαρασκευή και διάγνωση των υποθέσεων. 

Άρθρο 4 

(άρθρο 4, παρ. 1, 3, 4 και 5 ν.δ. 170/1973, άρθρο 9 ν. 702/1977) 


Με πρόταση του Υπουργού Δικαιοσύνης, αποφασίζουμε: 

Άρθρο μόνο 

Κωδικοποιούνται σε ενιαίο κείμενο, διατυπωμένες στη δημοτική, οι δια¬ 
τάξεις νόμων για το Συμβούλιο της Επικράτειας που αναφέρονται στο πα¬ 
ράρτημα ίου παρόντος, ως εξής: 

«ΜΕΡΟΣ ΠΡΩΤΟ 

ΣΥΓΚΡΟΤΗΣΗ-ΟΡΓ ΑΝΩΣΗ-ΑΡΜΟΔΙΟΤΗΤΑ 
Άρθρο 1 

(άρθρα 1 ν.δ.170/1973, 1 παρ. 1, περ. α’ και β' ν.691/1977, 9 παρ. 1 
και 2 ν. 1183/1981, 1 παρ. 1 ν. 1470/1984). 

Μέλη του Συμβουλίου της Επικράτειας 

Μέλη του Συμβουλίου είναι ο Πρόεδρος, οι Αντιπρόεδροι και οι Σύμβου¬ 
λοι της Επικράτειας. Ο αριθμός των Αντιπροέδρων ορίζεται σε τέσσερις (4) 
και των Συμβούλων σε τριάντα πέντε (35). 

Άρθρο 2 

(άρθρο 2 ν.δ. 170/1973) 

Αρμοδότητες και αναπλήρωση · Ν 

Προέδρου και Αντιπροέδρων 

1. Ο Πρόεδρος έχει τη γενική διεύθυνση των εργασιών του Συμβουλίου 
και το εκπροσωπεί στις σχέσεις του με τις δημόσιες αρχές. 

2. Ο Πρόεδρος προΐσταται της Ολομέλειας. Κάθε Αντιπρόεδρος προΐστα- 
ται ενός από τα Τμήματα του Συμβουλίου. Ο Πρόεδρος μπορεί να προε¬ 
δρεύει και σε οποιοδήποτε Τμήμα. 

3. Τον Πρόεδρο, όταν ελλείπει, απουσιάζει ή κωλύεται, αναπληρώνουν οι 

Αντιπρόεδροι κατά σειρά αρχαιότητας και αυτούς οι Σύμβουλοι κατά σειρά 
αρχαιότητας. , 

ι 

4. Τον Αντιπρόεδρο, όταν ελλείπει, απουσιάζει ή κωλύεται, αναπληρώ¬ 
νουν στο οικείο Τμήμα κατά σειρά αρχαιότητας οι Σύμβουλοι που μετέχουν 
σε αυτό. 


Γ ραμματεία 

1. Το προσωπικό της Γραμματείας απαρτίζουν ο Προϊστάμενος της 
Γραμματείας, οι Προϊστάμενοι των Τμημάτων της Γραμματείας και οι λοι¬ 
ποί δικαστικοί υπάλληλοι. 

2. Ο Προϊστάμενος της Γ ραμματείας διευθύνει τις εργασίες της και εκτε- 
λεί καθήκοντα Γραμματέα της Ολομέλειας. Ασκεί επίσης άμεση εποπτεία 
στο προσωπικό της Γραμματείας και στις καθαρίστριες. 

3. Τον Προϊστάμενο της Γ ραμματείας, όταν ελλείπει, απουσιάζει ή κω¬ 
λύεται, αναπληρώνει στα καθήκοντά του ένας από τους Προϊσταμένους 
Τμήματος της Γ ραμματείας, κατά σειρά αρχαιότητας και αυτούς ο αρχαιό¬ 
τερος των λοιπών υπαλλήλων. 

4. Ο Προϊστάμενος Τμήματος της Γραμματείας ασκεί καθήκοντα γραμ¬ 
ματέα του οικείου Τμήματος του Δικαστηρίου. Όταν ελλείπει, απουσιάζει ή 
κωλύεται, τον αναπληρώνουν στα καθήκοντά του κατά σειρά αρχαιότητας 
οι υπάλληλοι που υπηρετούν στο Τμήμα. 

5. Οι επιμελητές δικαστηρίων, εκτός από τα άλλα καθήκοντά τους, ενερ¬ 
γούν και τις προβλεπόμενες από το παρόν επιδόσεις στην έδρα του Συμβου¬ 
λίου. 

Άρθρο 5 

(άρθρο 5 ν.δ. 170/1973) 

Έδρα 

Το Συμβούλιο της Επικράτειας εδρεύει στην Αθήνα. Το κατάστημά του 
ορίζεται με απόφαση του Υπουργού Δικαιοσύνης που εκδίδεται ύστερα από 
σύμφωνη γνώμη της Ολομέλειας και δημοσιεύεται στην Εφημερίδα της Κυ« 
βερνήσεως. 

Άρθρο 6 

(άρθρο 6 ν.δ. 170/1973) 

Τήβεννος . ' 

Τα μέλη του Συμβουλίου, οι Πάρεδροι και οι Γραμμσπείς στις δημόσεις 
συνεδριάσεις φορούν τήβεννο, η οποία καθορίζεται με προεδρικό διάταγμα 
που εκδίδεται με πρόταση του Υπουργού Δικαιοσύνης μετά από σύμφωνη _ 
γνώμη της Ολομέλειας. ' ' ' 

Άρθρο 7 

(άρθρα 10 ν. 702/1977, 7 ν. 1183/1981) 

Ολομέλεια - Τμήματα 

1. Οι αρμοδιότητες του Συμβουλίου ασκούνται από την Ολομέλεια και τα 
Τμήματα. ' 

2. Τα Τμήματα είναι πέντε (Α.', Β.', Γ.', Δ'. και Ε'.). 

Άρθρο 8 

(άρθρο 11 ν. 702/1977) 

Σύνθεση Ολομέλειας 

1. Η ολομέλεια του Συμβουλίου, όταν συνεδριάζει δημόσια, συντίθεται 
από τον Πρόεδρο, δέκα τουλάχιστον Συμβούλους, δύο Παρέδρους και από 
το Γραμματέα. Αν προσέλθουν περισσότερα από έντεκα μέλη αποχωρεί ο νε¬ 
ότερος Σύμβουλος ή, αν αυτός είναι και εισηγητής στη δικαζόμενη υπόθεση, 
ο αμέσως αρχαιότερος του για να διατηρηθεί ο αριθμός περιττός. 

2 . Η Ολομέλεια συνέρχεται εν συμβουλίω μετά από πρόσκληση του Προ¬ 
έδρου και συντίθεται από όλα τα μέλη του Συμβουλίου, εκτός από εκείνα 
που κωλύονται. Πρέπει, πάντως, να παρίστανται οι μισοϊ συν ένας από το 
συνολικό αριθμό τους. Ο αριθμός των μελών του Συμβουλίου που μετέχουν 
πρέπει να διατηρείται περιττός κατ’ εφαρμογή του τελευταίου εδαφίου της 
προηγούμενης παραγράφου. Ανάλογα με τις περιστάσεις, που εκτιμώνται 
από τον Πρόεδρο, μπορεί να κληθούν να μετάσχουν στη συνεδρίαση και Πά- 
ρεδροι με γνώμη συμβουλευτική, καθώς και ο Γραμματέας. Αν δεν παρί- 
σταται ο Γραμματέας, τα πρακτικά τηρεί εκείνος που τυχόν έχει ορισθεί ει- 
σηγητής, διαφορετικά ο νεότερος από τους Συμβούλους ή Παρέδρους που 
μετέχουν. 

Άρθρο 9 

(άρθρα 9 ν.δ. 170/1973,12 ν. 702/1977,1 παρ. 3 ν. 1470/1984) 
Συγκρότηση Τμημάτων 

1. Με απόφαση της Ολομέλειας εν συμβουλίω, που δημοσιεύεται στην 
Εφημερίδα της Κυβερνήσεως, γίνεται η συγκρότηση των Τμημάτων με την 
κατανομή σε αυτά των μελών του Συμβουλίου και των Παρέδρων. Σε κάθε 
περίπτωση, τους Συμβούλους και Παρέδρους κάθε Τμήματος, που ελλεί¬ 
πουν, απουσιάζουν ή κωλύονται, αναπληρώνουν ομοιόβαθμοί τους άλλου 
Τμήματος, οι οποίοι προσκαλούνται για το σκοπό αυτό από τον Πρόεδρο 
του Συμβουλίου. Η Ολομέλεια μπορεί, αν το επιβάλλουν οι περιστάσεις, να 
τοποθετεί, μετά από σχετική πρόταση του Προέδρου, Συμβούλους και Πα¬ 
ρέδρους σε περισσότερα από ένα Τμήματα συγχρόνως, για ορισμένο ή αόρι¬ 
στο χρόνο. Επίσης, μπορεί, όταν κατανέμει το δικαστικό προσωπικό στα 
Τμήματα, να τοποθετεί, αν συντρέχουν κατά την κρίση της σπουδαίοι λόγοι, 
αποκλειστικά στο Ε' Τμήμα έως έξι Παρέδρους για δύο το πολύ χρόνια. 

2. Με όμοια απόφαση μπορεί κατά τη λήξη κάθε δικαστικού έτους να γί¬ 
νεται ανασυγκρότηση των Τμημάτων με την τοποθέτηση σε άλλο Τμήμα 
τουλάχιστον ενός Συμβούλου και δύο Παρέδρων. 

3. Η Ολομέλεια μπορεί να αποφασίζει και την κατανομή των Εισηγητών 
στα Τμήματα. 

Άρθρο 10 

(άρθρα 13 ν. 702/1977, 1 παρ. 4 ν. 1470/1984) 

Σύνθεση Τμημάτων 

1. ΤαΤμήματα δικαστικών αρμοδιοτήτων του Συμβουλίου της Επικρά¬ 
τειας (Α', Β', Γ' και Δ') συνεδριάζουν δημόσια και συντίθενται από τον Πρόε¬ 
δρό τους, δύο Συμβούλους, δύο Παρέδρους και το Γραμματέα (πενταμελής 
σύνθεση). Κάθε Τμήμα συντίθεται από τον Πρόεδρό του, τέσσερις Συμβού¬ 
λους, δύο Παρέδρους και το Γραμματέα (επταμελής σύνθεση) μόνο στην πε¬ 
ρίπτωση που εκδικάζει υποθέσεις, οι οποίες εισάγονται σε επταμελή σύνθεση 
από τον Πρόεδρό του ή παραπέμπονται από την πενταμελή σύνθεση. 

2. Όπου στην κείμενη νομοθεσία γίνεται λόγος για τριμελή ή πενταμελή 
σύνθεση νοείται αντίστοιχα η πενταμελής ή επταμελής. 

3. Το Ε’ Τμήμα., αρμόδιο για την επεξεργασία των διαταγμάτων, την 
άσκηση πειθαρχικής εξουσίας και την έγκριση της .δαπάνης για τη γραφική 
ύλη, συντίθεται από τον προεδρεύοντα, ένα τουλάχιστον Σύμβουλο, ένα του¬ 
λάχιστον Πάρεδρο, ο οποίος κατά την άσκηση των καθηκόντων του σε αυτό 
έχει αποφασιστική ψήφο και το Γραμματέα. Καθήκοντα προεδρεύοντος στο 
Τμήμα αυτό ασκεί ένας από τους αρχαιότερους Συμβούλους, οριζόμενος με 
απόφαση της Ολομέλειας για δύο έτη, που μπορεί να παραταθούν. Όταν ο 
προεδρείων του Τμήματος ελλείπει, κωλύεται ή απουσιάζει, τον αναπλη¬ 
ρώνει ο αρχαιότερος από τους Συμβούλους που μετέχουν στη συνεδρίαση. 
Σε. κάθε περίπτωση ο αριθμός των μετεχόντων διατηρείται περιττός. 

Το Ε' Τμήμα μπορεί να λειτουργεί και να ασκεί τις αρμοδιότητές του και 
χωρίς να έχει τοποθετηθείτε αυτό μόνιμα και αποκλειστικά δικαστικό προ¬ 
σωπικό, εκτός από τον προεδρεύοντα. Για τη συγκρότηση του τμήματος με¬ 
τέχουν με τη όλοι ο>· νεότεροι του προεδρεύοντος Σύμβουλοι και οι Πά- 


ρεδροι, άσχετα από την τοποθέτησή τους σε ένα ή περισσότερους από τους 
δικαστικούς σχηματισμούς (Α', Β’, Γ' και Δ’ Τμήματα), με την επιφύλαξη 
της παραγράφου 1 του άρθρου 9 του παρόντος. 

Η συμμετοχή γίνεται μετά από σχετική πρόσκληση του προεδρεύοντος 
Συμβούλου, ο οποίος, εκτός από την κατάρτιση των πινάκων συμμετοχής 
των τακτικών και αναπληρωματικών Συμβούλων και Παρέδρων στις συνε¬ 
δριάσεις του Τμήματος κάθε εβδομάδας, καθορίζει κάθε φορά τους εισηγη¬ 
τές Συμβούλους ή Παρέδρους για τη διατύπωση των γνωμοδοτήσεων. 

4. Όταν ένα Τμήμα καλείται, κατά τις κείμενες διατάξεις, να αποφανθεί 
ή να γνωμοδοτήσει εν συμβουλίω συντίθεται από τον Πρόεδρό του και τέσ¬ 
σερις Συμβούλους, που ορίζονται μαζί με ισάριθμους αναπληρωτές, το Δε¬ 
κέμβριο κάθε δεύτερου έτους με πράξη του Προέδρου του. Η θητεία των με¬ 
λών αυτών αρχίζει την 1η Ιανουάριου του αμέσως επόμενου έτους. Ανά¬ 
λογα με τις περιστάσεις, που εκτιμώνται από τον Πρόεδρο του Τμήματος, 
μπορεί να κληθεί να μετάσχει στη συνεδρίαση και ο Γραμματέας του Τμή¬ 
ματος. Αν δεν παρίσταται ο Γραμματέας, τα πρακτικά τηρούνται κατά τα 
οριζόμενα στο άρθρο 8 παρ. 2. 

Άρθρο 11 

(άρθρο 14 ν. 702/1977) 

Δικαστικές διακοπές 

1. Από την 1η Ιουλίου έως και την 15η Σεπτεμβρίου κάθε έτους διακό¬ 
πτονται οι τακτικές εργασίες του Συμβουλίου. Κατά το διάστημα αυτό λει¬ 
τουργεί Τμήμα Διακοπών, το οποίο επεξεργάζεται τα διατάγματα, αποφαί- 
νεται επί των αιτήσεων αναστολής και εκδικάζει τις υποθέσεις, που τυχόν 
κρίνονται ως κατεπείγουσες με πράξη του Προέδρου του ίδιου Τμήματος. 
Στις διακοπές μετέχουν, εκτός από τα μέλη του Συμβουλίου, οι Πάρεδροι 
και οι Εισηγητές. 

2. Αν ο αριθμός των Συμβούλων που υπηρετούν στο Τμήμα Διακοπών 
δεν επαρκεί για να συγκροτηθεί ο αρμόδιος για την εκδίκαση της κατεπεί- 
γουσας υπόθεσης σχηματισμός του Συμβουλίου της Επικράτειας, ο Πρόε¬ 
δρος του Τμήματος καλεί αδιακρίτως τα λοιπά μέλη του Συμβουλίου για να 
συμπληρωθεί ο νόμιμος αριθμός. 

3. Κατά τα λοιπά εφαρμόζονται αναλόγως οι κείμενες διατάξεις για τις 
δικαστικές διακοπές. 

Άρθρο 12 

(άρθρο 12, παρ. 1, 2, 3 ν.δ. 170/1973) 

Γραφείο νομολογίας και έρευνας 

1. Στο Συμβούλιο λειτουργεί Γ ραφείο νομολογίας και έρευνας που υπά¬ 
γεται στον Πρόεδρο του Δικαστηρίου. 

2. Το Γ ραφείο αυτό διευθύνει ένας Πάρεδρος με τη βοήθεια δύο τουλάχι¬ 
στον Εισηγητών. Οι παραπάνω ορίζονται από τον Πρόεδρο και υπηρετούν 
στο Γραφείο, μπορεί να απαλλάσσονται ολικώς ή μερικώς από τα λοιπά κα- 
θήκοντά τους για χρονικό διάστημα έως δύο έτη και πάντως εναλλάσσονται 
εκ περιτροπής κάθε έτος. 

3. Το Γραφείο λειτουργεί με προσωπικό της Γραμματείας που προβλέπε- 
ται και τοποθετείται σύμφωνα με όσα ορίζονται στο άρθρο 71: 

Άρθρο 13 

(άρθρο 12, παρ. 4 ν.δ. 170/1973) 

Έργα του Γραφείου νομολογίας 

και έρευνας 

Στο γραφείο νομολογίας και έρευνας ανήκει ιδίως: 

α) Η συλλογή, ταξινόμηση και ευρετηρίαση του νομολογιακού υλικού κα¬ 
θώς και η σύνταξη δελτίου της νομολογίας. 

β) Η οργάνωση και λειτουργία της βιβλιοθήκης του Συμβουλίου. 

γ) Η επιΐΛίλεια για την εκτύπωση των αποφάσεων και των ευρετηρίων 
τους, καθώς και κάθε άλλης συναφούς έκδοσης. 

Άρθρο 14 

(άρθρα 16 ν. 702/1977, 1 παρ. 6 και 7 ν. 1470/1984) 
Αρμοδιότητα Ολομέλειας και Τμημάτων 

1. Με προεδρικά διατάγματα, που εκδίδονται με πρόταση του Υπουργού 
Δικαιοσύνης μετά από σύμφωνη γνώμη της Ολομέλειας του Συμβουλίου, 
καθορίζονται οι κατηγορίες υποθέσεων που υπάγονται στην αρμοδιότητα 
καθενός από τα Τμήματα Α', Β', Γ’ και Δ’. 

2. Η Ολομέλεια είναι αρμόδια: 

α) Για κάθε υπόθεση, την οποία ο Πρόεδρος του Συμβουλίου εισάγει ενώ¬ 
πιον της λόγω μεγαλύτερης σπουδαιότητας, ιδίως όταν πρόκειται για θέ¬ 
ματα γενικότερης σημασίας, ακόμη και αν η υπόθεση έχει εισαχθεί σε 
Τμήμα. Εισηγητής στην Ολομέλεια ορίζεται Σύμβουλος. 

β) Για ζήτημα ή υπόθεση που παραπέμπεται ενώπιον της με απόφαση 

Τμήματος, πενταμελούς ή επταμελούς σύνθεσης, για τους λόγους του προη¬ 
γούμενου εδαφίου. Η παραπεμπτική απόφαση επέχει θέση εισήγησης, την 
οποία αναπτύσσει ο Σύμβουλος που ορίζεται εισηγητής με την ίδια από¬ 
φαση. 

γ) Για υπόθεση που παραπέμπεται ενώπιον της κατά την παράγραφο 6 
του παρόντος. I 

3. Η Ολομέλεια, όταν επιλαμβάνεται κατ’ εφαρμογή του εδαφίου β' της 
προηγούμενης παραγράφου, μπορεί, αφού επιλύσει τα θέματα γενικότερης 
σημασίας, να εκδικάσει εξ ολοκλήρου την υπόθεση ή να την παραπέμψει για 
εκδίκαση στο αρμόδιο Τμήμα. 

4. Όταν ένα Τμήμα του Δικαστηρίου φέρεται προς λήψη αποφάσεως δια¬ 
φορετικής από απόφαση του Αρείου Πάγου ή του Ελεγκτικού Συνεδρίου ως 
προς την ουσιαστική συνταγματικότητα ή την έννοια τυπικού νόμου, παρα¬ 
πέμπει την υπόθεση στην Ολομέλεια, η οποία μπορεί να αποφανθεί περαι¬ 
τέρω κατά την προηγούμενη παράγραφο, εφόσον δεν συντρέχει περίπτωση 
παραπομπής στο κατά το άρθρο 10 του Συντάγματος Ανώτατο Ειδικό Δι¬ 
καστήριο. 

5. Ο Πρόεδρος του Τμήματος μπορεί λόγω της σπουδαιότητάς της να ει¬ 
σαγάγει υπόθεση στην επταμελή σύνθεση του Τμήματος. Και η πενταμελής 
σύνθεση μπορεί για τους ίδιους λόγους να παραπέμψει την υπόθεση στην 
επταμελή, ορίζοντας ως εισηγητή και Πάρεδρο. Σε καμία περίπτωση δεν 
επιτρέπεται η αναπομπή της υπόθεσης στην πενταμελή σύνθεση. Το Τμήμα 
με πενταμελή ή επταμελή σύνθεση μπορεί σε κάθε περίπτωση να παραπέμ¬ 
ψει την υπόθεση στην Ολομέλεια. 

6. Όταν ένα Τμήμα κρίνει ότι είναι αναρμόδιο, παραπέμπει την υπόθεση 
στο αρμόδιο κατά την κρίση του Τμήμα. Εφόσον αυτό διαφωνεί, παραπέ¬ 
μπει το ζήτημα για επίλυση στην Ολομέλεια, ορίζεται δε ως εισηγητής Σύμ¬ 
βουλος. 

Κατά τα λοιπά εφαρμόζεται η διάταξη της παραγράφου 3. 

7. Αν με το ίδιο δικόγραφο προσβάλλονται πράξεις που ανήκουν στην αρ¬ 
μοδιότητα περισσότερων Τμημάτων, η υπόθεση εισάγεται στο Τμήμα που 
είναι αρμόδιο για τη χρονολογικά προηγούμενη πράξη και εκδικάζεται από 
αυτό. Οι διατάξεις για το απαράδεκτο λόγω έλλειψης συνάφειας εφαρμόζο¬ 
νται και την περίπτωση αυτή. 

ΜΕΡΟΣ ΔΕΥΤΕΡΟ 
ΕΠΕΞΕΡΓΑΣΙΑ ΔΙΑΤΑΓΜΑΤΩΝ 
Άρθρο 15 

(άρθρα 15 παρ. 2 και 3, ν.δ. 170/1973, 17 ν. 702/1977) 

1. Όλα τα κανονιστικά διατάγματα (εκτός από εκείνα που ορίζουν 
απλώς το χρόνο έναρξης της ισχύος του νόμου) αποστέλλονται στο Συμβού¬ 
λιο από τον αρμόδιο Υπουργό σε σχέδιο για να γίνει η κατά το Σύνταγμα 
επεξεργασία τους. Ο Υπουργός μπορεί να τάξει και προθεσμία, ανάλογη με 
τη σπουδαιότητα και το τυχόν κατεπείγον του διατάγματος, η οποία αρχίζει 
από την περιέλευση του σχεδίου στο Συμβούλιο. 

2. Στο προοίμιο των σχεδίων διαταγμάτων που αποστέλλονται κατά τα 
ανωτέρω στο Συμβούλιο πρέπει να αναγράφονται οι διατάξεις των νόμων, 
στις οποίες βασίζεται ειδικά η έκδοσή τους, καθώς και οι προτάσεις ή γνω¬ 
μοδοτήσεις που απαιτούνται κατά νόμο για την έκδοσή τους. Στο προοίμιο 
των διαταγμάτων που δημοσιεύονται πρέπει να αναγράφεται ο αριθμός και 
η χρονολογία της γνωμοδότησης του Συμβουλίου. Στο προοίμιο των δια¬ 
ταγμάτων, τα οποία δημοσιεύονται μετά την άπρακτη πάροδο της προθε¬ 
σμίας πού είχε ταχθεί για τη γνωμοδότηση, γίνεται σχετική μνεία. 

3. Η γνώμη του Συμβουλίου έχει χαρακτήρα συμβουλευτικό. 

Άρθρο 16 

(άρθρο 16 ν.δ. 170/1973, άρθρο 1, παρ. 4 V. 1470/1984) 

1. Γιατην επεξεργασία των κατά το προηγούμενο άρθρο σχεδίων διαταγ¬ 
μάτων ο προεδρεύων του Τμήματος ορίζει ως εισηγητή.Σύμβουλο ή Πάρε¬ 
δρο. Επίσης, ορίζει την ημέρα της συνεδρίασης και δίνει εντολή για,την απο¬ 
στολή αντιγράφου του σχεδίου σε όσους μετέχουν στη συνεδρίαση. 

2. Ο Γραμματέας του Τμήματος τηρεί πρακτικά των συνεδριάσεων. 

3. Ο αρμόδιος υπουργός μπορεί να παραστεί κετά τη συζήτηση ή να αντι- 
προσωπευθεί από τον προϊστάμενο της οικείας υπηρεσίας ή και από άλλο 
ανώτερο υπάλληλο. 

4. Η γνωμοδότηση του Τμήματος, η οποία συντάσσεται από τον ειση- 
γητή, περιλαμβάνει την εισήγησή του και τις γνώμες που διατυπώθηκαν 
και υπογράφεται από τον προεδρεύοντα και από τον Γραμματέα. Θεωρείται 
ότι επικράτησε η γνώμη με την οποία έχει ταχθεί η πλειοψηφία των μετεχό- 
ντων στη συνεδρίαση. 

5. Τα παραπάνω εφαρμόζονται αναλόγως και στην περίπτωση που η 
επεξεργασία διατάγματος ανατίθεται στην Ολομέλεια. 


- ΜΕΡΟΣ ΤΡΙΤΟ 

ΕΝΔΙΚΑ ΜΕΣΑ 

ΚΕΦΑΛΑΙΟ ΠΡΩΤΟ 
Γενικοί δικονομικοί κανόνες 

Άρθρο 17 

(άρθρα 17, ν.δ. 170/1973, 10, παρ. 1, ν. 221/1975, 

1 παρ. 8 ν. 1470/1984) 

Άσκηση ενδίκων μέσων 

1. Τα ένδικα μέσα ενώπιον του Συμβουλίου ασκούνται δια καταθέσεως 
δικογράφου. 

2. Το δικόγραφο πρέπει να περιέχει το όνομα εκείνου που ασκεί το ένδικο 
μέσο, τη διεύθυνση της κατοικίας του, την προσβαλλόμενη πράξη ή από¬ 
φαση, τους συγκεκριμένους λόγους στους οποίους στηρίζεται το ένδικο 
μέσο, χρονολογία και υπογραφή. 

Το δικόγραφο της προσφυγής που στρέφεται κατά υπαλλήλου και αίτη¬ 
σης αναιρέσεως που στρέφεται κατά ιδιώτη πρέπει να περιέχει ακόμη το 
όνομα και τη διεύθυνση της κατοικίας τους. 

3. Η αόριστη μνεία στα δικόγραφα ως προσβαλλόμενης και κάθε συνα¬ 
φούς πράξης ή απόφασης δεν υποχρεώνει το Δικαστήριο να ερευνήσει από 
την άποψη αυτή την υπόθεση. 

4. Τα δικόγραφα των ενδίκων μέσων της αίτησης ακυρώσεως και αίτη¬ 
σης αναιρέσεως που ασκούνται από ιδιώτη υπογράφονται μόνο από δικη¬ 
γόρο. Τα δικόγραφα των ένδικων αυτών μέσων, όταν ασκούνται από το Δη¬ 
μόσιο ή νομικό πρόσωπο δημοσίου δικαίου, υπογράφονται από τον οικείο 
νομικό σύμβουλο, πάρεδρο, δικαστικό αντιπρόσωπο ή δικηγόρο. Τα ίδια 
ισχύουν και για τους πρόσθετους λόγους, την παρέμβαση, την τριτανακοπή, 
την αίτηση ερμηνείας ή διόρθωσης αποφάσεως και την αίτηση οιναστολής 
εκτελέσεως. 

Αίτηση ακυρώσεως που υπογράφεται μόνο από τον αιτούντα θεωρείται 
ότι έχει νομίμως ασκηθεί εφόσον παρίσταται δικηγόρος κατά τη συζήτησή 
της ενώπιον του Συμβουλίου. 

5. Το δικόγραφο προσφυγής που ασκείται από τον-υπάλληλο μπορεί να 
υπογράφεται και από τον ίδιο. Όταν η προσφυγή ασκείται από το Δημόσιο ή 
νομικό πρόσωπο δημοσίου δικαίου, το δικόγραφο υπογράφεται σύμφωνα με 
την προηγούμενη παράγραφο. Τα ίδια ισχύουν και για τους πρόσθετους λό¬ 
γους, την παρέμβαση, την τριτανακοπή και την αίτηση ερμηνείας ή διόρθω¬ 
σης αποφάσεως. 

Άρθρο 18 

(άρθρα 18 παρ. 1, 2, 3, 4, 5, 6 και 8 ν.δ. 170/1973, 

18 ν. 702/1977) 

Αντίκλητος 

1. Αντίκλητος εκείνου που ασκεί το ένδικο μέσο είναι αυτοδικαίως ο δι¬ 
κηγόρος που το υπογράφει, εφόσον είναι διορισμένος στο Πρωτοδικείο Αθη¬ 
νών. 

2. Εκείνος που ασκεί το ένδικο μέσο μπορεί με το δικόγραφο ή με δήλωση 
που κατατίθεται στη Γραμματεία να διορίζει έναν αντίκλητο, ο οποίος πρέ¬ 
πει να κατοικεί στην Αθήνα και του οποίου πρέπει να αναφέρεται η διεύ¬ 
θυνση. 

3 . Αν το δικόγραφο υπογράφεται από δικηγόρο που δεν είναι διορισμένος 
στο Πρωτοδικείο Αθηνών, πρέπει να διορίζεται αντίκλητος που κατοικεί 
στην Αθήνα και να αναφέρεται η διεύθυνσή του. Το ίδιο ισχύει και για προ¬ 
σφυγή που υπογράφεται από υπάλληλο. 

4. Ο δικηγόρος που παρέστη κατά τη συζήτηση στο ακροατήριο καθίστα¬ 
ται επίσης αυτοδικαίως αντίκλητος για όλες τις εφεξής κοινοποιήσεις έως 
την έκδοση οριστικής απόφασης. 

5. Όλες οι κοινοποιήσεις προς το διάδικο που προβλέπονται από το πα¬ 
ρόν γίνονται είτε προς τον ίδιο, είτε προς τον αντίκλητό του. 

6. Κάθε μεταβολή της διεύθυνσης της κατοικίας στην Αθήνα εκείνου που 
ασκεί το ένδικο μέσο ή του αντικλήτου που πρέπει να γνωστοποιείται με έγ¬ 
γραφήΤϊήλώση, η οποία κατατίθεται στην Γραμματεία, εκτός αν ο αντίκλη¬ 
τος είναι δικηγόρος στο Πρωτοδικείο Αθηνών. 

7. Αν εκείνος που άσκησε το ένδικο μέσο και ο αντίκλητός του δεν κατοι¬ 
κούν στη διεύθυνση κατοικίας Αθηνών που δηλώθηκε αρχικά ή μεταγενέ¬ 
στερα, το ένδικο μέσο εκδικάζεται χωρίς να γίνουν προς αυτούς οι κοινοποι¬ 
ήσεις που προβλέπονται από τις διατάξεις του άρθρου 2ί παρ. 3 εδ. γ και 5 
και του άρθρου 49 παρ. 2 του παρόντος. Το ίδιο ισχύει και τ'.τ.ν περίπτωση 
που δεν έγινε διορισμός αντικλήτου, αν και υπήρχε σχετική-υποχρέωση, 
σύμφωνα με την παράγραφο 3 του παρόντος άρθρου. 

8. Αν υπάρχουν περισσότεροι αντίκλητοι, οι κοινοποιήσεις γίνονται εγκυ- 
ρως σε οποιονδήποτε από αυτούς. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 19 · 

(άρθρα 5 παρ. 5 ν. 702/1977, 2 παρ. 1, ν. 1470^1984) 
Κατάθεση δικογράφου 

1. Η κατάθεση τοιι δικογράφου γίνεται με την παράδοση του πρωτοτύ¬ 
που στη Γραμματεία και την άμεση καταχώριση, κατά τη χρονολογία και 
τη σειρά που παραδίδεται, σε ειδικό βιβλίο στο οποίο υπογράφει ο καταθέ¬ 
της. 

2. Η κατάθεση του δικογράφου μπορεί να γίνει και σε οποιαδήποτε δημό¬ 
σια αρχή. Όταν ασκείται το ένδικο μέσο από δημόσια αρχή, η κατάθεση του 
δικογράφου μπορεί να γίνει σε οποιαδήποτε άλλη αρχή, όχι όμως στην ίδια. 

Το δικόγραφο όμως καταχωρίζεται στο πρωτόκολλο της αρχής. Για την 
κατάθεση συντάσσεται στο σώμα του δικογράφου πράξη με τον αριθμό του 
πρωτοκόλλου και τη χρονολογία, την οποία υπογράφουν ο υπάλληλος που 
παρέλαβε το δικόγραφο και ο καταθέτης. 

3. Το δικόγραφο αποστέλλεται χωρίς καθυστέρηση στο Συμβούλιο της 
Επικράτειας και καταχωρίζεται στο παραπάνω βιβλίο, όπου και αναφέρο- 
νται τα στοιχεία του διαβιβαστικού εγγράφου στη θέση της υπογραφής του 
καταθέτη. 

4. Με το πρωτότυπο του δικογράφου υποβάλλονται δύο αντίγραφά του 
και αντίγραφο της προσβαλλόμενης ατομικής διοικητικής πράξης ή της δι¬ 
καστικής απόφασης, εφόσον έχουν κοινοποιηθεί. Μέχρις ότου υποβληθεί το 
αντίγραφο μπορεί να αναβληθεί ο ορισμός της δικασίμου. 

5. Η έφεση ασκείται δια καταθέσεως του δικογράφου στη Γραμματεία 
του δικαστηρίου το οοποίο έχει εκδώσει την εκκαλουμένη απόφαση. Για την 
κατάθεση συντάσσεται έκθεση σε ιδιαίτερο βιβλίο, την οποία υπογράφει και 
αυτός που καταθέτει. Η έφεση μαζί με τον οικείο φάκελο διαβιβάζεται στο 
Συμβούλιο της Επικράτειας αμελητί με φροντίδα του Γραμματέα. 

6. Ειδικά οι αιτήσεις αναιρέσεως κατ’ αποφάσεων διοικητικών δικαστη¬ 
ρίων κατατίθενται στη Γραμματεία του δικαστηρίου που εξέδωσε την από¬ 
φαση, η οποία συντάσσει στο πρωτότυπο του δικογράφου σχετική πράξη κα¬ 
τάθεσης και στη συνέχεια διαβιβάζει σε δέκα ημέρες το πολύ στο Συμβούλιο 
της Επικράτειας το δικόγραφο με το φάκελο της υπόθεσης. 

Άρθρο 20 

(άρθρο 20 ν.δ, 170/1975) 

Ορισμός εισηγητή και δικασίμου 

Μετά την κατάθεση ενδίκου μέσου ο Πρόεδρος με πράξη του ορίζει ειση¬ 
γητή ένα Σύμβουλο ή Πάρεδρο, καθώς και τη δικάσιμο η οποία σημειώνε¬ 
ται στο πινάκιο και δίνει εντολή να ανακοινωθεί η δικογραφία στον ειση- 
γητή. 

Με την ίδια πράξη ορίζεται επίσης ο βοηθός Εισηγητής του Συμβούλου 
και. αν συντρέχει περίπτωση και του Παρέδρου. Ο Πρόεδρος μπορεί οποτε¬ 
δήποτε, ακόμη και προφορικώς, να αντικαταστήσει με άλλον τον εισηγητή 
σε περίπτωση κωλύματος. 

Άρθρο 21 

(άρθρα 21 παρ. 1, 2, 3, 5 και 6 ν.δ. 170/1973, 20 παρ. 1, ν. 702/1977, 
4 παρ. 1, ν. 1470/1984) 

Κοινοποίηση δικογράφου 

1. Με εντολή του Προέδρου κοινοποιούνται, σύμφωνα με όσα ορίζονται 
στις επόμενες παραγράφους, αντίγραφο του δικογράφου του ενδίκου μέσου 
με μνεία της χρονολογίας κατάθεσης και αντίγραφο της πράξης που προ- 
βλέπεται στο προηγούμενο άρθρο. Η κοινοποίηση γίνεται με επιμέλεια της 
Γραμματείας είκοσι τουλάχιστον ημέρες πριν από τη δικάσιμο. Ο Πρόεδρος 
έχει δικαίωμα να κάνει σύντμηση της προθεσμίας σε περίπτωση κατεπείγο- 
ντος. 

2. α) Σε περίπτωση αίτησής ακυρώσεως κατά πράξης διοικητικής αρ¬ 
χής, η κοινοποίηση γίνεται προς του αρμόδιο υπουργό, ο οποίος επέχει θέση 
διαδίκου είτε η πράξη εκδόθηκε από τον ίδιο, είτε από αρχή που υπόκειται 
σε αυτόν. 

β) Σε περίπτωση αίιησης ακυρώσεως κατά πράξης νομικού προσώπου 
δημοσίου δικαίου, η κοινοποίηση γίνεται προς αυτό, το οποίο καθίσταται 
κύριος διάδικος. Κοινοποιείται επίσης στον υπουργό που το’έποπτεύει, ο 
οποίος μπορεί να παρέμβει στο ακροατήριο και χωρίς να καταθέσει δικό¬ 
γραφο παρέμβασης, είτε υπέρ^είτε κατά του κύρους της προσβαλλόμενης 
πράξης, 

γ) Σε περίπτωση .αίτησης ακυρώσεως κατά πράξης νομικού προσώπου 
δημοσίου δικαίου, η οποία εγκρίθηκε με πράξη του οργάνου που ασκεί επο- 
πτεία, η κοινοποίηση γίνεται και προς το νομικό πρόσωπο και προς τον αρ¬ 
μόδιο κατά το εδάφιο α’ υπουργό. Κύριοι δίαδικοι καθίστανται και οι δύο. 

δ) Σε περίπτωση αίτησης ακυρώσεως κατά πράξης υπηρεσιακού συμβου¬ 
λίου κρίσης υπαλλήλων νομικών προσώπων δημοσίου δικαίου, που είναι όρ¬ 
γανο της κρατικής διοίκησης, τ\ κοινοποίηση γίνεται προς τον υπουργό στην 


αρμοδιότητα του οποίου υπάγεται το συμβούλιο αυτό καθώς και προς το νο¬ 
μικό πρόσωπο στο οποίο υπηρετεί ο υπάλληλος που άσκησε την αίτηση. 

3. α) Σε περίπτωση προσφυγής που ασκείται από υπάλληλο, η κοινοποί¬ 
ηση γίνεται σύμφωνα με τις διατάξεις της προηγούμενης παραγράφου. 

β) Σε περίπτωση προσφυγής που ασκείται από όργανο της κρατικής διοί¬ 
κησης, η κοινοποίηση γίνεται προς τον υπάλληλο. 

γ) Σε περίπτωση προσφυγής που ασκείται από νομικό πρόσωπο δημοσίου 
δικαίου, η κοινοποίηση γίνεται προς τον υπάλληλο. Αν συντρέχει η περί¬ 
πτωση του εδαφίου δ' της προηγούμενης παραγράφου, η κοινοποίηση γίνε¬ 
ται και προς τον υπουργό. 

δ) Αντίγραφο της πράξης του προέδρου η οποία προβλέπεται στο άρθρο 
20 του παρόντος κοινοποιείται προς τον κατά τα προηγούμενα εδάφια προ- 
αφεύγοντα δέκα τουλάχιστον ημέρες πριν από τη δικάσιμο. 

4. Όταν το ασκούμενο ένδικο μέσο έχει το χαρακτήρα αναίρεσης, η 
Γραμματεία του οικείου σχηματισμού φροντίζει να κοινοποιηθεί, εξήντα 
(60) τουλάχιστον ημέρες πριν από τη δικάσιμο, πράξη του Προέδρου μαζί 
με ένα επικυρωμένο αντίγραφο σε απλό χαρτί της αίτησης στο δικηγόρο ή 
τον εκπρόσωπο του Δημοσίου ή του νομικού προσώπου δημοσίου δικαίου 
που υπογράφει, κατά το άρθρο 17 παρ. 4, το δικόγραφο, έστω και αν δεν 
είναι διορισμένος στο Πρωτοδικείο Αθηνών. Ο δικηγόρος ή ο εκπρόσωπος 
του Δημοσίου ή του νομικού προσώπου δημοσίου δικαίου είναι υποχρεωμέ¬ 
νος να κοινοποιήσει αντίγραφο της πράξης του Προέδρου και της αίτησης 
αναιρέσεως στον αναιρεσίβλητο είκοσι (20) τουλάχιστον ημέρες πριν από τη 
δικάσιμο. Η κοινοποίηση γίνεται στην κατοικία που αναγράφει το σχετικό 
δικόγραφο του αναιρεσιβλήτου ενώπιον του διοικητικού δικαστηρίου, σύμ¬ 
φωνα με τα άρθρα 53 και 54 του Κ.Φ.Δ. (ν. 4125/1960) ή, σε περίπτωση 
καταβολής της, στην κατοικία την οποία είχε υποχρέωση ο αναιρεσίβλητος 
να δηλώσει στη γραμματεία του διοικητικού δικαστηρίου και την έχει δη¬ 
λώσει. Αν ο αναιρεσείων παραλείψει την υποχρέωσή του αυτή ή η κοινοποί¬ 
ηση γίνει εκπροθέσμως και ο αναιρεσίβλητος απουσιάζει στη δίκη, η αίτηση 
«αναιρέσεως απορρίπτεται ως απαράδεκτη. 

5. Αν συντρέχει νόμιμη περίπτωση να γίνει νέα συζήτηση της υπόθεσης ή 
περαιτέρω συζήτησή της, η πράξη του Προέδρου ή η απόφαση του Δικαστη¬ 
ρίου, με την οποία ορίζεται η δικάσιμος, κοινοποιείται σύμφωνα με όσα ορί¬ 
ζονται στις προηγούμενες παραγράφους του παρόντος άρθρου. Κοινοποιεί¬ 
ται επίσης προς εκείνον που άσκησε το ένδικο μέσο και προς εκείνον που τυ¬ 
χόν έχει ασκήσει παρέμβαση. 

6. Κατά τη συζήτηση στο ακροατήριο, αν οι διάδικοι παρίστανται και δεν 
αντιλέγουν, το Δικαστήριο χωρεί στη συζήτηση της υπόθεσης ακόμη και αν 
δεν έχουν τηρηθεί ως προς αυτούς οι διατάξεις του παρόντος άρθρου για τις 
κοινοποιήσεις. 

Άρθρο 22 

, (άρθρο 22 ν.δ. 170/1973) 

Καθήκοντα εισηγητή 

1. Εκείνος που ορίσθηκε εισηγητής φροντίζει για τη συγκέντρωση κάθε 
στοιχείου χρήσιμου για τη διερεύνηση της υπόθεσης και συντάσσει εμπερι¬ 
στατωμένη έκθεση, η οποία διαλαμβάνει το ιστορικό της διαφοράς, τα στοι¬ 
χεία που βεβαιώνονται από τα έγγραφα, τα ζητήματα που προκύπτουν και 
την αιτιολογημένη γνώμη του για τα ζητήματα αυτά. Η έκθεση επισυνά¬ 
πτεται στο φάκελο το αργότερο τρεις ημέρες πριν από τη συζήτηση για να 
λάβουν γνώση οι διάδικοι. 

. 2. Ο εισηγητής μπορεί να ζητεί από τους διαδίκους να προσκομίσουν 
στοιχεία που λείπουν ή είναι οπωσδήποτε χρήσιμα. 

3. Οι αρχές, προς τις οποίες απευθύνεται ο εισηγητής για τη συγκέ¬ 
ντρωση στοιχείων και πληροφοριών χρήσιμων για τη διερεύνηση της υπόθε¬ 
σης, έχουν την υποχρέωση να αποστέλλουν τα στοιχεία και πληροφορίες που 
τους ζητεί. 

Άρθρο 23 

(άρθρο 23 ν.δ. 170/1973) 

Απόψεις της Διοίκησης 

1. Το Δημόσιο ή νομικό πρόσωπο δημοσίου δικαίου, κατά του οποίου 
στρέφεται η αίτηση ακυρώσεως ή η προσφυγή, έχει την υποχρέωση να εκθέ¬ 
τει τις απόψεις του για καθένα από τους προβαλλόμενους λόγους, διευκρινί¬ 
ζοντας σαφώς το συναφές με κάθε λόγο πραγματικό μέρος. 

2. Η έκθεση αυτή με το σχετικό φάκελο πρέπει να αποστέλλεται στον ει¬ 
σηγητή τριάντα τουλάχιστον ημέρες πριν από τη δικάσιμο που έχει ορισθεί 
εφόσον το δικόγραφο της αίτησης ακυρώσεως ή της προσφυγής έχει επιδο- 
θεί στη Διοίκηση δύο τουλάχιστον μήνες πριν από τη δικάσιμο, διαφορετικά 
σε εύλογο χρόνο πριν από τη δικάσιμο. 

3. Την έκθεση προσυπογράφουν ο νομικός σύμβουλος του Δημοσίου ή 
του νομικού προσώπου που έχει εντολή να υποστηρίζει τα συμφέροντά τους 
καθώς και οι καθ’ ύλην αρμόδιοι υπάλληλοι, σύμφωνα με τους κανόνες που 
διέπουν τις διοικητικές πράξεις και με την ευθύνη που καθιερώνουν οι κανό¬ 
νες αυτοί. 

Άρθρο 24 

(άρθρο 24 ν.δ. 170/1973) 

Συνέπειες μη αποστολής φακέλου -· 

1. Η παράλειψη της έγκαιρης αποστολής προς το Συμβούλιο των στοι¬ 
χείων και πληροφοριών που προβλέπονται από τα προηγούμενα άρθρα, κα¬ 
θώς και της έκθεσης, συνιστά ιδιαίτερο πειθαρχικό αδίκημα των αρμοδίων 
για την ενέργεια αυτή υπαλλήλων. 

2. Η πειθαρχική δίωξη ασκείται σύμφωνα με τις διατάξεις για το πειθαρ¬ 
χικό δίκαιο κάθε κατηγορίας υπαλλήλων. Την άσκηση της πειθαρχικής δί- 
ωξης μπορεί να προκαλέσει και ο Πρόεδρος του Συμβουλίου με έγγραφό του 
προς τον αρμόδιο υπουργό ή τη διοίκηση του νομικού προσώπου δημοσίου 
δικαίου. Στην περίπτωση αυτή καθίσταται υποχρεωτική η άσκηση της δίω¬ 
ξης. Η πειθαρχική απόφαση εκδίδεται το αργότερο μέσα σε δύο μήνες από 
τη λήψη του εγγράφου για την άσκηση της πειθαρχικής δίωξης. Η απόφαση 
που εκδίδεται κοινοποιείται αμελλητί και στον Πρόεδρο του Συμβου¬ 
λίου. 

Άρθρο 25 

(άρθρα 25 παρ. 2, ν.δ. 170/1973, 21 ν. 702/1977, 2 παρ. 2 ν. 1470/ 

1984) 

Πρόσθετοι λόγοι, υπομνήματα 

1. Επιτρέπεται η υποβολή πρόσθετων λόγων με δικόγραφο που κατατί¬ 
θεται σύμφωνα με όσα ορίζονται στο άρθρο 19 παρ. 1 και κοινοποιείται, επί 
ποινή απαραδέκτου, δεκαπέντε τουλάχιστον πλήρεις ημέρες πριν από τη συ¬ 
ζήτηση, με επιμέλεια εκείνου που άσκησε το ένδικο μέσο. Η κοινοποίηση γί¬ 
νεται με επίδοση κυρωμένου αντιγράφου σε όσους κοινοποιείται το ένδικο 
μέσον κατά το άρθρο 21 και σε εκείνους που ήδη έχουν ασκήσει παρέμβαση. 

Η παράγραφος 6 του άρθρου 21 έχει εφαρμογή και στην περίπτωση 
αυτή. 

Οι πρόσθετοι λόγοι είναι απαράδεκτοι αν υποβληθούν μετά από αναβολή 
της συζήτησης και ο φάκελος της υπόθεσης είχε περιέλθει στο δικαστήριο 
εξήντα (60) ημέρες πριν από τη δικάσιμο της αναβολής. 

2. Υπομνήματα των διαδίκων κατατίθενται στη Γραμματεία έξι πλήρεις 
ημέρες πριν από τη συζήτηση. Ο Πρόεδρος μπορεί να έπιστρέψει την υπο¬ 
βολή υπομνημάτων από τους διαδίκους μέσα σε προθεσμία που τάσσεται 
από αυτόν για την ανάπτυξη όσων έχουν εκτεθεί στο ακροατήριο. 

Άρθρο 26 

(άρθρο 26 ν.δ. 170/1973) 

Παράσταση στο ακροατήριο 

1. Κατά τη συζήτηση στο ακροατήριο οι ιδιώτες διάδικοι δεν μπορούν να 
παρίστανται αυτοπροσώπως για να αναπτύξουν την υπόθεση αλλά μόνο με 
δικηγόρο ο οποίος είναι διορισμένος στον Άρειο Πάγο ή είναι καθηγητής ή 
υφηγητής νομικής σχολής ημεδαπού πανεπιστημίου. Κατά τα λοιπά εφαρ¬ 
μόζονται οι διατάξεις του νόμου για τους δικηγόρους. 

2. Σε περίπτωση προσφυγής ο προσφεύγουν υπάλληλος έχει δικαίωμα να 
παραστεί αυτοπροσώπως και χωρίς δικηγόρο, η δε προϊσταμένη του αρχή 
οφείλει να χορηγεί την άδεια που ζητεί για το σκοπό αυτό. 

3. Η Διοίκηση παρίσταται σύμφωνα με τις κείμενες διατάξεις για τη δι¬ 
καστική εκπροσώπησή της. 

Άρθρο 27 

(άρθρο 27 ν.δ. 170/1973, 2 παρ. 3 ν. 1470/1984) 
Πληρεξουσιότητα 

1. Η πληρεξουσιότητα σε δικηγόρο παρέχεται με συμβολαιογραφική 

πράξη ή με προφορική δήλωση στο ακροατήριο. Για τη Διοίκηση εφαρμόζο¬ 
νται οι κείμενες γι’ αυτήν διατάξεις. . Ν 

Στα νομικά πρόσωπα ιδιωτικού δικαίου η πληρεξουσιότητα παρέχεται 
από το νόμιμο εκπρόσωπό τους με προφορική δήλωσή του στο ακροατήριο ή 
με ειδικό συμβολαιογραφικό πληρεξούσιο. Όταν ο νόμος ή το καταστατικό 
απαιτεί για να ασκηθεί ένδικο μέσο προηγούμενη άδεια άλλου οργάνου, ο 
νόμιμος εκπρόσωπος του νομικού προσώπου ιδιωτικού δικαίου τεκμαίρεται 
ότι ενεργεί με την άδεια του άλλου οργάνου. Η τυχόν έλλειψη της άδειας δεν 
επηρεάζει το κύρος της δίκης και δημιουργεί αποκλειστικά ευθύνη του εκ¬ 
προσώπου απέναντι στο νομικό πρόσωπο. 

2. Για την υπογραφή του ενδίκου μέσου και την ενέργεια των πράξεων 
της προδικασίας από δικηγόρο, η πληρεξουσιότητα τεκμαίρεται ότι υπάρχει 
αν κατά τη συζήτηση στο ακροατήριο ο διάδικος παραστεί δια πληρεξουσίου 
δικηγόρου ή δηλώσει αυτοπροσώπως ότι εγκρίνει την άσκηση του ένδικου 
μέσου ή προσαχθεί συμβολαιογραφικό πληρεξούσιο. Διαφορετικά, το ένδικο 
μέσο απορρίπτεται ως απαράδεκτο και εκείνος που το άσκησε καταδικάζε¬ 
ται στη δικαστική δαπάνη. 


3. Με αίτηση του δικηγόρου που παρίσταται κατά τη συζήτηση μπορεί να 
δοθεί σύντομηΝτροθεσμία για την υποβλή του πληρεξουσίου δια της Γραμ- 
ματείας. Αν η προθεσμία αυτή παρέλθει άπρακτη ο δικηγόρος λογίζεται ότι 
δεν έχει παραστεί. 

4. Αν πεθάνει ο δικηγόρος που υπέγραψε το δικόγραφο, η δίκη αναβάλ¬ 
λεται αυτεπαγγέλτως εφάπαξ και για εύλογο διάστημα, όχι μεγαλύτερο 
από έξι μήνες, αφού εκτιμηθεί η φύση της υπόθεσης, εκτός αν ο εντολέας του 
ζητήσει στο ακροατήριο αυτοπροσώπως ή με πληρεξούσιο τη συνέχιση της 
δίκης. 

* 

Άρθρο 28 

(άρθρο 28 ν.δ. 170/1973) 

Αποκλεισμός ερημοδικίας 

Σε κάθε περίπτωση, εφόσον έγιναν οι κατά το παρόν κοινοποιήσεις, η 
υπόθεση συζητείται και εκδίδεται απόφαση ακόμη και αν δεν παρίστανται οι 
διάδικοι. 

Άρθρο 29 

(άρθρο 29 ν.δ. 170/1973) 

Αποδοχή προσβαλλόμενης πράξης ή απόφασης 

Το ένδικο μέσο είναι απαράδεκτο σε περίπτωση αποδοχής της προσβαλ¬ 
λόμενης πράξης. Σε περίπτωση δικαστικής απόφασης η αποδοχή γίνεται 
εγγράφως. 

Άρθρο 30 

(άρθρα 22, ν. 702/1977, 2 παρ. 4 ν. 1470/1984) 

Παραίτηση 

1. Η παραίτηση από το δικόγραφο ενδίκου μέσου που έχει ασκηθεί, η 
οποία έχει ως αποτέλεσμα την κατάργηση της δίκης, επιτρέπεται έως τη 
συζήτηση της υπόθεσης. Η παραίτηση γίνεται με δήλωση που κατατίθεται 
στη Γραμματεία ή προφορικά στο ακροατήριο είτε από πληρεξούσιο δικη¬ 
γόρο, ο οποίος έχει γενικό ή ειδικό πληρεξούσιο, είτε και από αυτόν τον ίδιο 
που άσκησε το ένδικο μέσο. Παραίτηση γίνεται επίσης και με δήλωση ενώ¬ 
πιον συμβολαιογράφου εκείνου που άσκησε το ένδικο μέσο, αν αντίγραφο 
της συμβολαιογραφικής πράξης περιέλθει στο Συμβούλιο έως τη συζήτηση 
στο ακροατήριο. 

2. Παραίτηση με έγγραφη δήλωση στη Γραμματεία ή με συμβολαιογρα¬ 
φικό έγγραφο, η οποία υποβάλλεται ή περιέρχεται στο Συμβούλιο πριν από 
τον καθορισμό δικασίμου, γίνεται δεκτή με πράξη του Προέδρου ή του Προ¬ 
έδρου του οικείου Τμήματος, ο οποίος, σε περίπτωση οποιασδήποτε αμφιβο¬ 
λίας για το έγκυρο της δήλωσης, μπορεί, να την εισαγάγει ενώπιον του Δι¬ 
καστηρίου. 

3. Παραίτηση που περιέχει όρους ή αιρέσεις θεωρείται ότι δεν έγινε. 

4. Ανάκληση παραίτησης δεν επιτρέπεται. 

5. Αίτηση, από το δικόγραφο της οποίας έγινε παραίτηση, θεωρείται ότι 
δεν ασκήθηκε. 

6. Για την παραίτηση του Δημοσίου από τις προφανώς απαράδεκτες ή 
αβάσιμες αιτήσεις αναιρέσεως σε φορολογικές ή δασμολογικές υποθέσεις, 
συγκροτούνται μια η περισσότερες τριμελείς επιτροπές απαρτιζόμενες από 
α) έναν πάρεδρο της Διοίκησης, β) έναν υπάλληλο του εφοριακού ή του τε¬ 
λωνειακού κλάδου ανάλογα με το αντικείμενο της διαφοράς και γ) τον ειση¬ 
γητή της υπόθεσης στο Συμβούλιο της Επικράτειας, ο οποίος, σε περιπτώ¬ 
σεις ιδίως κατάθεσης μεγάλου αριθμού όμοιων αιτήσεων αναιρέσεως, μπο¬ 
ρεί να ορισθεί με πράξη του Προέδρου του που δεν περιέχει προσδιορισμό δι¬ 
κασίμου και δεν κοινοποιείται. 

Ο πάρεδρος της Διοίκησης και ο υπάλληλος ορίζονται από τον Υπουργό 
Οικονομικών. Για τη γραμματειακή εξυπηρέτηση της επιτροπής μεριμνά το 
Συμβούλιο της Επικράτειας. 

Η επιτροπή γνωμοδοτεί για το προφανώς απαράδεκτο ή αβάσιμο της αί¬ 
τησης. Η γνωμοδότησή της περιέχει συνοπτική παράθεση της νομολογίας 
του Συμβουλίου της Επικράτειας στα ζητήματα παραδεκτού ή τους προ¬ 
βαλλόμενους λόγους αναιρέσεως και αφού υπογραφεί και από τα τρία μέλη 
της διαβιβάζεται στον Υπουργό Οικονομικών ή το εξουσιοδοτημένο από αυ¬ 
τόν όργανο. 

Αποτελεί πδραίτηση από το ένδικο μέσο η έγγραφη αποδοχή από τον 
Υπουργό Οικονομικών ή το εξουσιοδοτημένο από αυτόν όργανο της γνωμο¬ 
δότησης της επιτροπής που θεωρεί επιβεβλημένη την παραίτηση. Αν ο 
Υπουργός Οικονομικών ή το εξουσιοδοτημένο από αυτόν όργ«νο δεν διαφω¬ 
νήσει μέσα σε τρεις μήνες από την περιέλευση σε αυτόν ή στο εξουσιοδοτη¬ 
μένο από αυτόν όργανο της γνωμοδότησης της επιτροπής, η γνωμοδότηση 
αυτή αποτελεί την παραίτηση από το ένδικο μέσο η οποία γνωστοποιείται 
στον οικείο δικαστικό σχηματισμό του Συμβουλίου της Επικράτειας. 

Οι διατάξεις των προηγούμενων εδαφίων της παραγράφου αυτής μπορεί 
να επεκταθούν προσαρμοζόμενες και σε άλλες κάτηγβρίες'αιτήσεων αναιρε- 

σέωξ του Δημοσίου ή νομικών προσώπων δημοσίου δικαίου με προεδρικά 
* «.τάγματα εκδιδόμενα με πρόταση του Υπουργού Δικαιοσύνης και του αρ¬ 
μόδιου ή του υποπτεύοντος το νομικό πρόσωπο δημοσίου δικαίου υπουργού, 
μετά από γνώμη της Ολομέλειας του Συμβουλίου της Επικράτειας. 

Άρθρο 31 

(άρθρο 31 ν.δ. 170/1973) 

Θάνατος διαδίκων 

1. Αν πεθώνει ο ιδιώτης που άσκησε το ένδικο μέσο ή διαλυθεί το νομικό 
πρόσωπο, η δίκη κατοιργείται, εκτός αν έως τη συζήτηση οποιοσδήποτε που 
νομιμομοποιείται ζητήσει τη συνέχιση της δίκης με δήλωσή του που κατατί¬ 
θεται στη Γραμματεία, ή και προφορικά στο ακροατήριο. 

2. Αν δεν ζητηθεί, σύμφωνα με όσα ορίζονται στην προηγούμενη παρά¬ 
γραφο, η συνέχιση της δίκης, η συζήτηση αναβάλλεται αυτεπαγγέλτως και 
για εύλογο χρονικό διάστημα, αφού εκτιμηθεί η φύση της υπόθεσης. 

3. Αν πεθάνει εκείνος κατά του οποίου στρέφεται η προσφυγή ή η αίτηση 
αναιρέσεως, μετά από αυτεπάγγελτη και για εύλογο χρόνο οιναβολή της συ¬ 
ζήτησης η δίκη συνεχίζεται αν συντρέχει νόμιμη περίπτωση, ακόμη και αν 
απουσιάζουν οι διάδοχοι εκείνου που πέθανε. Στην περίπτωση αυτή δεν 
απαιτείται νέα κοινοποίηση. 

4. Η προηγούμενη παράγραφος έχει εφαρμογή και σε περίπτωση θανά¬ 
του εκείνου που έχει ασκήσει παρέμβαση. 

Άρθρο 32 

(άρθρα 32 παρ. 1 ν.δ. 170/973, 3 παρ. 1 ν. 1470/1984) 

Ανάκληση, ακύρωση, λήξη ισχύος 
προσβαλλόμενης πράξης ή απόφασης 

1. Η δίκη καταργείται αν μετά την άσκησή του ένδικου μέσου η προ¬ 
σβαλλόμενη πράξη ή δικαστική απόφαση ανακλήθηκε, ακυρώθηκε ή εξαφα¬ 
νίσθηκε. 

2. Καταργείται ομοίως η δίκη αν μετά την άσκηση της αίτησης ακυρώ- 
σεως και έως την πρώτη συζήτηση της υπόθεσης η προσβαλλόμενη πράξη 
έπαυσε για οποιοδήποτε λόγο να ισχύει, εκτός αν ο αϊτών επικαλείται ιδιαί¬ 
τερο έννομο συμφέρον που δικαιολογεί τη συνέχιση της δίκης. Η παράγρα¬ 
φος αυτή δεν εφαρμόζεται όταν πρόκειτι για διαιτητικές αποφάσεις ή πρά¬ 
ξεις που κηρύσσουν εκτελεστές συλλογικές συμβάσεις εργασίας. 

Άρθρο 33 

(άρθρο 33 ν.δ. 170/1973) 

Συζήτηση στο ακροατήριο 

Η συζήτηση αρχίζει με την ανάγνωση και την προφορική ανάπτυξη από 
τον εισηγητή της έκθεσής του. Η συζήτηση γίενται αποκλειστικά βάσει των 
δικογράφων και των εγγράφων που έχουν προσαχθεί προαποδεικτικώς. Το 
Συμβούλιο πάντως μπορεί κατά την κρίση του να διατάξει και κάθε συμπλη¬ 
ρωματική απόδειξη κο:ι να υποχρεώσει οποιαδήποτε δημόσια αρχή να πα¬ 
ράσχει έγγραφα ή πληροφορίες σχετικά με την υπόθεση που δικάζεται. 

Άρθρο 34 

(άρθρα 34 παρ. 1, 3, 4,6 ν.δ. 170/1973, 23 παρ. 2 ν. 702/1977, 2 παρ. 
5 ν. 1470/1984) 

Απόφαση 

1. Οι αποφάσεις του Συμβουλίου, Ολομέλειας και Τμημάτων, λαμβάνο- 
νται κατά πλειοψηφϊαυ των μελών του, μετά από διάσκεψη. 

2. Αν κατά την ψηφοφορία σχηματισθούν περισσότερες από δύο γνώμες, 
εκείνοι που αποτελούν την ασθενέστερη μειοψηφία οφείλουν να προσχωρή¬ 
σουν σε μία από τις επικρατέστερες γνώμες. 

3. Αν περισσότερες από τις ασθενέστερες γνώμες συγκεντρώσουν ίσο 
αριθμό ψήφων, καθορίζεται με ψηφοφορία ο αποκλεισμός της μιας από αυ¬ 
τές και εκείνοι που την ακολούθησαν οφείλουν να προσχωρήσουν σε μία από 
τις άλλες γνώμες μέχρι να σχηματισθεί πλειοψηφία. 

4. Οι διατάξεις των προηγούμενων παραγράφων εφαρμόζονται αναλύ- 
γως και κάθε φορά που η Ολομέλεια ή τα Τμήματά αποφασίζουν ή γνωμο- 
δοτούν εν συμβουλίω. 

5. Οι κατά την παράγραφο 1 του παρόντος άρθρου αποφάσεις του Συμ¬ 
βουλίου κοινοποιούνται σε αντίγραφο στη διάδικο διοικητική αρχή με επιμέ¬ 
λεια της Γραμματείας. 

6. Τα ουσιώδη περιστατικά της συζήτησης στο ακροατήριο καταχωρίζο¬ 
νται στην απόφαση του Δικαστηρίου, εκτός αν, κατά την κρίση του προε- 
δρεύοντος, συντρέχει, λόγος· να συνταχθεί ιδιαίτερο πρακτικό συζήτησης. 

Πρακτικό διάσκεψης συντάσσεται μόνο αν διατυπωθεί μειοψηφία. Στη 
γνώμη της μειοψηφίας που καταχωρίζεται στην απόφαση μνημονεύεται και 
η γνώμη των Παρέδρων. 

7. Η δημοσίευση τοίν αποφάσεων της Ολομέλειας και των Τμημάτων 


μπορεί να γίνει με οποιαδήποτε νόμιμη σύνθεση ανεξάρτητα από τον αριθμό 
των δικαστών που έχουν συμμετάσχει στην έκδοση της απόφασης, την τυ¬ 
χόν προαγωγή, αποχώρηση ή θάνατο ενός από αυτούς, χωρίς, στις τελευ¬ 
ταίες αυτές περιπτώσεις, να ανασυζητείται η υπόθεση. 

Η σύνθεση και η χρονολογία δημοσίευσης των αποφάσεων αναγράφονται 
στο βιβλίο δημοσίευσης των αποφάσεων. Από το βιβλίο αυτό η Γραμματεία 
εκδίδει πιστοποιητικό της δημοσίευσης, αν ζητηθεί. 

Άρθρο 35 

(άρθρο 35 ν.δ. 170/1973) 

Τέλη 

1. Κατά τη διαδικασία γενικώς ενώπιον του Συμβουλίου εφαρμόζονται οι 
διατάξεις που ισχύουν κάθε φορά για τα τέλη χαρτοσήμου καθώς και τα ει¬ 
δικά τέλη και τα ένσημα. 

2. Δεν υπόκεινται σε τέλη οι αποφάσεις για την παραπομπή της υπόθεσης 
από Τμήμα στην Ολομέλεια και αντίστροφα ή σε άλλο Τμήμα, οι προδικα- 
στικές αποφάσεις, καθώς και η κατά το άρθρο 20 πράξη του Προέδρου. 

3. Συγχρόνως με την κατάθεση του εισαγωγικού δικογράφου της δίκης 
με τα νόμιμα τέλη, καταβάλλονται και τα τέλη εγγραφής στο πινάκιο, των 
πρακτικών και της απόφασης. Αν το εισαγωγικό δικόγραφο της δίκης κα¬ 
τατίθεται σε δημόσια αρχή, τα τέλη μπορεί να κατατίθενται ή να αποστέλλο- 
νται με ταχυδρομική επιταγή το αργότερο μέσα σε ένα μήνα από την περιέ- 
λευση του δικογράφου στο Συμβούλιο. 

4. Αν δεν προκαταβληθούν ή δεν αποσταλούν τα τέλη, σύμφωνα με όσα 
ορίζονται στην προηγούμενη παράγραφο, το ένδικο μέσο εισάγεται για συ¬ 
ζήτηση με πράξη του Προέδρου, στην οποία γίνεται ειδική μνεία γι’ αυτό, 
χωρίς να γίνει καμία κοινοποίηση και απορρίπτεται ως απαράδεκτο με από¬ 
φαση του Συμβουλίου, η οποία γράφεται σε απλό χαρτί. Στην περίπτωση 
αυτή τα τέλη εισπράττονται με βάση την απόφαση του Συμβουλίου, σύμ¬ 
φωνα με τις διατάξεις για την είσπραξη των 'δημοσίων εσόδων. 

5. Αν τα τέλη αναβολής δεν καταβληθούν έως τη συζήτηση μετά την 
αναβολή, το ένδικο μέσο απορρίπτεται ως απαράδεκτο. 

6. Σε περίπτωση αίτησης αναστολής τα νόμιμα τέλη χαρτοσήμου της 
απόφασης προκαταβάλλονται επί ποινή απαραδέκτου. 

Άρθρο 36 

(άρθρα 36 παρ. 3, 4, ν.δ. 170/1973, 2 παρ. 6 ν. 1470/1984) 

Παράβολο 

1. Το ένδικο μέσο που ασκείται στο Συμβούλιο της Επικράτειας απορρί¬ 
πτεται ως απαράδεκτο, αν κατά την κατάθεση του εισαγωγικού δικογράφου 
της δίκης δεν καταβληθεί παράβολο. Το παράβολο ορίζεται, όταν πρόκειται 
για αίτηση ακυρώσεως, έφεση, υπαλληλική προσφυγή, τριτανακοπή ή αί¬ 
τηση αναιρέσεως σε διαφορές κοινωνικής ασφάλισης σε 1.500 δραχμές, 
όταν πρόκειται για αίτηση αναστολής εκτελέσεως σε 1.000 δραχμές και 
όταν πρόκειται για αίτηση αναιρέσεως σε 2.000 δραχμές. Το παράβολο 
στις αιτήσεις ερμηνείας ή διορθώσεως ορίζεται σε 1.000 δραχμές. Από την 
υποχρέωση καταβολής παράβολου απαλλάσσονται το Δημόσιο και οι οργα¬ 
νισμοί τοπικής αυτοδιοίκησης. 

2. Με προεδρικό διάταγμα, που εκδίδεται μετά από πρόταση του Υπουρ¬ 
γού Δικαιοσύνης και γνώμη της Ολομέλειας του Συμβουλίου της Επικρά¬ 
τειας, μπορεί να αναπροσαρμόζονται τα ποσά των παραβολών. 

3. Οι διατάξεις των παραγράφων 3 και 4 του προηγούμενου άρθρου 
εφαρμόζονται αναλόγως και ως προς το παράβολο. 

4. Αν το ένδικο μέσο γίνει δεκτό ή υποβληθεί παραίτηση ή καταργηθεί η 
δίκη για οποιοδήποτε άλλο λόγο, το παράβολο αποδίδεται. Αν το ένδικο 
μέσο απορριφθεί, το παράβολο καταπίπτει υπέρ του Δημοσίου. Το Συμβού¬ 
λιο, εκτιμώντας τις περιστάσεις, μπορεί να διατάξει την απόδοση του παρά¬ 
βολου ακόμη και όταν απορρίπτεται το ένδικο μέσο. Μπορεί επίσης να 
απαγγείλει και το διπλασιασμό του παραβόλου σε περίπτωση προφανώς 
απαράδεκτου ή αστήρικτου ένδικου μέσου. Στην περίπτωση αυτή το πρό- 
σθετο ποσό που επιβάλλεται εισπράττεται βάσει της αποφάσεως, σύμφωνα 
με τις διατάξεις για την είσπραξη των δημοσίων εσόδων. 

Άρθρο 37 

(άρθρο 25 ν. 702/1977) 

Απαλλαγή από τέλη και παράβολο 

Ο Πρόεδρος του Συμβουλίου ή του οικείου Τμήματος μπορεί να απαλλά¬ 
ξει εκείνον που ασκεί το ένδικο μέσο από την υποχρέωση να καταβάλει τέλη 
και παράβολο, αν κατά την κρίση του πιθανολογείται ένδεια. Για το σκοπό 
αυτό με το δικόγραφο συνυποβάλλεται από εκείνον που ασκεί το ένδικο μέσο 
ιδιαίτερη αίτηση και το δικόγραφο γίνεται δεκτό για κατάθεση χωρίς να κα¬ 
ταβάλλονται τα τέλη και το παράβολο. Ο Πρόεδρος αποφασίζει επί της αι- 
τήσεως και αν την απορρίψει, ο αϊτών οφείλει να καταβάλει τα τέλη και το 
παράβολο, που δεν έχουν καταβληθεί, μέσα σε 30 ημέρες από την έκδοση 

της σχετικής απορριπτικής πράξης, διαφορετικά το ένδικο μέσο απορρίπτε¬ 
ται και εφαρμόζονται οι διατάξεις της παρ. 4 του άρθρου 35 του παρόντος. 

Άρθρο 38 

(άρθρο 38 ν.δ. 170/1973) 

Έξοδα της διαδικασίας 

1. Τα τυχόν λοιπά έξοδα της διαδικασίας προκαταβάλλονται από τον 
προϋπολογισμό του Υπουργείου Δικαιοσύνης και, αφού εκκαθαρισθοϋν από 
τον εισηγητή της υπόθεσης, με την οριστική απόφαση καταψηφίζονται σε 
βάρος του διαδίκου που νικήθηκε. 

2. Το συμβούλιο, με την απόφαση που εκδίδεται μετά τη διεξαγωγή της 
πραγματογνωμοσύνης, εκκαθαρίζει την αμοιβή που πρέπει να καταβληθεί 
σε πραγματογνώμονες τους οποίους το ίδιο διορίζει. 

Άρθρο 39 

(άρθρο 39 ν.δ. 170/1973, 2 παρ. 8 ν. 1470/1984) 
Δικαστική δαπάνη 

1. Ο ηττημένος διάδικος καταδικάζεται με την απόφαση να καταβάλει 
τη δικαστική δαπάνη του διαδίκου που νίκησε. Το Δικαστήριο, εκτιμώντας 
τις περιστάσεις, μπορεί να απαλλάξει, ολικά ή μερικά, από τη δικαστική δα¬ 
πάνη, τον ηττημένο διάδικο. 

Η δικαστική δαπάνη περιλαμβάνει, ανεξάρτητα από την ιδιότητα του 
διαδίκου, την αμοιβή του δικηγόρου για τη σύνταξη του κυρίου δικογράφου 
ή της παρέμβασης και για την παράσταση σε κάθε συζήτηση, όπως η 
αμοιβή αυτή ορίζεται από την ισχύουσα διατίμηση. Κάθε άλλη διάταξη που 
προβλέπει επιδίκαση , μειωμένης αμοιβής καταργείται. 

2. Σε περίπτωση κατάργησης δίκης για οποιοδήποτε λόγο δεν επιδικάζε¬ 
ται δικαστική δαπάνη. 

Άρθρο 40 

(άρθρα 26 ν. 702/1977, 2 παρ. 9 ν. 1470/1984) 

Ανάλογη εφαρμογή διατάξεων 

Κατά τα λοιπά και ιδίως ως προς τις κοινοποιήσεις, τους λόγους εξαίρε¬ 
σης των δικαστών και των υπαλλήλων της Γραμματείας και τη διαδικασία 
της εξαίρεσης, τη συγγνώμη συγγένειας, τη διεξαγωγή των συζητήσεων, 
την ευταξία του ακροατηρίου και την ενέργεια των αποδείξεων που τυχόν 
διατάσσονται, εφαρμόζονται αναλόγως οι διατάξεις του Κώδικα Πολιτικής 
Δικονομίας και του Οργανισμού των Δικαστηρίων που ισχύουν για τη διαδι¬ 
κασία πολιτικών δικών ενώπιον του Αρείου Πάγου. 

ΚΕΦΑΛΑΙΟ ΔΕΥΤΕΡΟ 

Προσφυγές 

Άρθρο 41 

(άρθρο 41 ν.δ. 170/1973) 

Προθεσμίες 

1. Οι κατά το άρθρο 103 του Συντάγματος προσφυγές υπαλλήλων 
ασκούνται μέσα σε εξήντα ημέρες από την κοινοποίηση σε αυτούς της προ¬ 
σβαλλόμενης απόφασης. 

2. Όλες οι λοιπές προσφυγές, εκτός από αυτές που προβλέπονται στην 
προηγούμενη παράγραφο, ασκούνται, εφόσον ειδική διάταξη δεν ορίζει δια¬ 
φορετικά, από μεν τον υπάλληλο μέσα σε εξήντα ημέρες από την κοινοποί¬ 
ηση σε αυτόν της προσβαλλόμενης απόφασης, από δε το διοικητικό όργανο 
που έχει το δικαίωμα να ασκήσει προσφυγή μέσα σε εξήντα ημέρες από την 
περιέλευση της απόφασης σε αυτό. 

3. Οι κατά τις προηγούμενες παραγράφους προθεσμίες των εξήντα ημε¬ 
ρών παρεκτείνονται για τριάντα ημέρες για τους υπαλλήλους που διαμένουν 
στην αλλοδαπή. 

Άρθρο 42 

(άρθρο 42 ν.δ. 170/1973) 

Ανασταλτικό αποτέλεσμα 

1. Κατά τη διάρκεια της προθεσμίας για την άσκηση της προσφυγής της 
παραγράφου 1 του προηγούμενου άρθρου και μέχρι να εκδικασθεί αυτή 
αναστέλλεται η εκτέλεση της απόφασης που έχει προσβληθεί, με την επιφύ¬ 
λαξη των ειδικών διατάξεων που ρυθμίζουν την κατάσταση του υπαλλήλου 
κατά τον παραπάνω χρόνο. 

2..Η προηγούμενη παράγραφος έχει εφαρμογή και στις προσφυγές της 
παρ. 2 του προηγούμενου άρθρου, εφόσον προσβάλλονται πράξεις απόλυσης 
ή υποβιβασμού υπαλλήλων και δεν έχει εφαρμογή σε καμιά άλλη προ¬ 
σφυγή. 

3. Οι διατάξεις της προηγούμενης παραγράφου δεν έχουν εφαρμογή στις 


περιπτώσεις που ειδικές διατάξεις ορίζουν διαφορετικά. 

Άρθρο 43 

(άρθρο 43 ν.δ. 170/1973) 

Έκταση ελέγχου, διαδικασία 

1. Στην περίπτωση των παραπάνω προσφυγών το Συμβούλιο δικάζει και 
κατά νόμο και κατ’ ουσίαν και μπορεί να διατάξει και νέες αποδείξεις ή να 
ζητήσει διοικητικώς πληροφορίες, χωρίς να αποκλείεται και το δικαίωμα 
του υπαλλήλου να επικαλεσθεί οποιαδήποτε αποδεκτικά στοιχεία. 

2. 'Οταν διατάσσεται απόδειξη με μάρτυρες, το Συμβούλιο, ορίζοντας το 
θέμα που πρέπει να αποδειχθεί, μπορεί να διατάξει την εξέτασή τους από τον 
εισηγητή της υπόθεσης ή να παραγγείλει σε δικαστική αρχή τη διενέργεια 
της εξέτασης. Κατά την εξέταση αυτή εφαρμόζονται αναλόγως οι διατάξεις 
του Υπαλληλικού Κώδικα. 

Άρθρο 44 

(άρθρο 44 ν.δ. 170/1973) 

Παρέμβαση - Τριτανακοπή 

Στη δίκη της προσφυγής δεν επιτρέπεται παρέμβαση, εκτός από την πε¬ 
ρίπτωση απόλυσης λόγω κατάργησης θέσεως οπότε έχουν εφαρμογή οι δια¬ 
τάξεις του άρθρου 49 καθώς και οι διατάξεις του άρθρου 51 για την τριτα¬ 
νακοπή. 

ΚΕΦΑΛΑΙΟ ΤΡΙΤΟ 
Αίτηση ακυρώσεως 

Άρθρο 45 

(άρθρο 27 ν. 702/1977, 3 παρ. 2 ν. 1470/1984) 
Προσβαλλόμενες πράξεις 

1. Η αίτηση ακυρώσεως για υπέρβαση εξουσίας ή παράβαση νόμου επι¬ 
τρέπεται μόνο κατά των εκτελεστών πράξεων των διοικητικών αρχών και 
των νομικών προσώπων δημοσίου δικαίου, που δεν υπόκεινται σε άλλο έν¬ 
δικο μέσο ενώπιον δικαστηρίου. 

2. Η αίτηση ακυρώσεως είναι απαράδεκτη αν στρέφεται κατά εκτελεστής 
πράξης, κατά της οποίας προβλέπεται από το νόμο ένδικοφανής προσφυγή, 
που ασκείται κατά νόμο μέσα σε ορισμένη προθεσμία ενώπιον του οργάνου 
που έχει εκδώσει την πράξη ή άλλου οργάνου και καθιστά,δυνατή την επα¬ 
νεξέταση της υπόθεσης κατ’ ουσίαν. Στην περίπτωση αυτή η αίτηση ακυρώ¬ 
σεως επιτρέπεται μόνο κατά της πράξης που εκδίδεται επί της προσφυγής. 

Αν παρέλθει η προθεσμία που τάσσει τυχόν ειδικώς ο νόμος για την έκ¬ 
δοση αποφάσεως επί της ανωτέρω προσφυγής ή, σε περίπτωση που δεν τάσ¬ 
σεται τέτοια προθεσμία, αν παρέλθει άπρακτο τρίμηνο από την υποβολή της 
προσφυγής, η αίτηση ακυρώσεως ασκείται κατά της τεκμαιρόμενης, από 
την πάροδο της προθεσμίας, απορρίψεως της προσφυγής. 

Με την αίτηση ακυρώσεως που ασκήθηκε κατά της τεκμαιρόμενης απόρ¬ 
ριψης λογίζεται ότι συμπροσβάλλεται και η απόφαση επί της προσφυγής, 
που τυχόν εκδόθηκε οποτεδήποτε έως τη συζήτηση. Η απόφαση αυτή μπο¬ 
ρεί πάντως και αυτοτελώς να προσβληθεί με αίτηση ακυρώσεως. 

3. Σε περίπτωση διοικητικής διαδικασίας που προβλέπει περισσότερα 
στάδια για την κατ’ ουσίαν κρίση της υπόθεσης, αν το όργανο ενδιάμεσης · 
βαθμίδας παραλείψει να αποφανθεί μέσα στη νόμιμη προθεσμία επί της προ¬ 
σφυγής που απευθύνεται σ’αυτό ή, αν δεν τάσσεται τέτοια προθεσμία, μέσα 
σε ένα τρίμηνο από την υποβολή της προσφυγής, ο ενδιαφερόμενος έχει το 
δικαίωμα να προσφύγει μέσα στη νόμιμη προθεσμία κατά της παράλειψης 
αυτής στο ανώτερου βαθμού όργανο, στο οποίο μεταβιβάζεται η υπόθεση 
στο σύνολό της. Κατά τα λοιπά εφαρμόζονται οι διατάξεις της προηγούμε¬ 
νης παραγράφου. 

4. Στις περιπτώσεις που ο νόμος επιβάλλει σε κάποια αρχή να ρυθμίσει 
συγκεκριμένη σχέση με την έκδοση εκτελεστής πράξης, η οποία υπάγεται 
στους όρους της παραγράφου 1, η αίτηση ακυρώσεως είναι δεκτή και κατά 
της παράλειψης της αρχής να προβεί σε οφειλόμενη νόμιμη ενέργεια. 

Η αρχή θεωρείται ότι αρνείται την ενέργεια αυτή όταν παρέλθει άπρακτη 
η ειδική προθεσμία που τυχόν τάσσει ο νόμος, διαφορετικά όταν παρέλθει 
τρίμηνο από την υποβολή της σχετικής αιτήσεως στη Διοίκηση, η οποία εί- 
,ναι υποχρεωμένη να χορηγεί ατελώς βεβαίωση για την ημέρα υποβολής 
της αίτησης αυτής. Αίτηση ακυρώσεως που ασκείται πριν παρέλθουν οι πα¬ 
ραπάνω προθεσμίες είναι απαράδεκτη. 

Με την αίτηση ακυρώσεως που ασκείται παραοεκτώς κατά σιωπηρής, 
αρνήσεως λογίζεται ότι συμπροσβάλλεται μεταγενέστερη ρητή 

αρνητική πράξη της Διοίκησης, η οποία μπορεί παί^^ς να προσβάλλεται 
και αυτοτελώς. 

5. Δεν υπόκεινται σε αίτηση ακυρώσεως σι κυβερνητικές πράξεις και δια¬ 
ταγές, που ανάγονται στη διαχείριση σης πολΐϊφ, ής εξ.νυσίας. 

Άρθρο 46 

(άρθρα 28 ν. 702/1977, 3 παρ. 3 ν, 1470/1984) 

Προθεσμία 

1. Η αίτηση ακυρώσεως ασκείται, ενδεικτικώς δεν ορίζεται διαφορετικά; 
μέσα σε προθεσμία εξήντα ημερών που αρχίζει από την επομένη της κοινο¬ 
ποίησης της προσβαλλόμενης πράξης ή της δημοσίευσής της, αν την τελευ¬ 
ταία επιβάλλει ο νόμος ή, διαφορετικά, από τότε που ο αϊτών έλαβε πλήρη 
γνώση της πράξης. Στις περιπτώσεις των παραγράφων 2, 3 και 4 του άρ¬ 
θρου 45 η προθεσμία αρχίζει από την παρέλευση των προθεσμιών που ορί¬ 
ζουν οι διατάξεις αυτές. 

2. Κάθε διοικητική προσφυγή, εκτός από εκείνη που προβλέπεται στην 
παράγραφο 2 του άρθρου 45 του παρόντος, καθώς και η απλή αίτηση θερα¬ 
πείας δι’ αναφοράς στην αρχή που έχει εκδώσει την πράξη ή στην προϊστα- 
μένη αρχή, διακόπτει την προθεσμία της παραγράφου 1 του παρόντος άρ¬ 
θρου για το χρονικό διάστημα που ορίζεται για την έκδοση σχετικής πρά- 
ξεως ή, αν τέτοιο χρονικά διάστημα δεν ορίζεται, για 30 ημέρες ή έως την 
κοινοποίηση ή την πλήρη γνώση της απάντησης της Διοικήσεως εφόσον αυ¬ 
τές πραγματοποιήθηκαν πριν παρέλθουν οι προθεσμίες αυτές. 

3. Η διάταξη της παραγράφου 3 του άρθρου 41 του παρόντος για την 
παράταση εφαρμόζεται και στην εξηκανθήμερη προθεσμία για την άσκηση 
της αίτησης ακυρώσεως. 

Άρθρο 47 

(άρθρο 47 ν.δ. 170/1973) 

Έννομο συμφέρον 

1. Αίτηση ακυρώσεως δικαιούται να ασκήσει ο ιδιώτης ή το νομικό πρό¬ 
σωπο, τους οποίους σφορά η διοικητική πράξη ή των οποίων έννομα συμφέ¬ 
ροντα, έστω και μη χρηματικά, προσβάλλονται από αυτήν. 

2. Αίτηση ακυρώσεως δικαιούται να ασκήσει και εκείνος που είναι μέλος 
του διοικητικού οργανισμού ή νομικού προσώπου δημοσίου δικαίου, αν 
κατά την κατάρτιση των αποφάσεών τους έχουν παραβλεφθεί τα νόμιμα δι- 
καιώματά του ως μέλους. 

Άρθρο 48 

(άρθρο 48 ν.δ. 170/1973) 

Λόγοι ακυρώσεως 

Λόγοι που θεμελιώνουν την αίτηση ακυρώσεως είναι: 

1) Αναρμοδιότητα της διοικητικής αρχής που εξέδωσε την πράξη. 

2) Παράβαση ουσιώδους τύπου που έχει ταχθεί για την ενέργεια της 
πράξης. 

3) Παράβαση κατ’ ουσίαν διάταξης του νόμου. 

4) Κατάχρηση εξουσίας, όταν η πράξη της Διοίκησης φέρει μεν καθεαυ- 
τήν όλα τα στοιχεία της νομιμότητας, γίνεται όμως για σκοπό καταδήλως 
άλλον από εκείνον για τον οποίον έχει νομοθετηθεί. 

Άρθρο 49 

(άρθρα 49, παρ. 1, 3, 4, ν.δ. 170/1973, 29 ν. 702/1977) 

Παρέμβαση 

1. Οποιοσδήποτε έχει έννομο συμφέρον μπορεί να παρέμβει στη δίκη επί 
αιτήσεως ακυρώσεως, μόνο για τη διατήρηση της ισχύος της προσβαλλόμε¬ 
νης πράξης. 

2. Η παρέμβαση ασκείται επί ποινή απαραδέκτου με δικόγραφο που κα¬ 
τατίθεται κατά τα οριζόμενα στο άρθρο 19 παρ. 1 του παρόντος και κοινο¬ 
ποιείται με επιμέλεια του παρεμβαίνοντος, έξι τουλάχιστον πλήρεις ημέρες 
πριν από τη συζήτηση, με επίδοση κυρωμένου αντιγράφου προς τους διαδί- 
κους. 

3. Η παράγραφος 6 του άρθου 21 έχει εφαρμογή και στην περίπτωση 
αυτή. 

4. Οι διατάξεις του άρθρου 18 για τον αντίκλητο έχουν εφαρμογή και 
στην παρέμβαση. 

Άρθρο 50 

(άρθρα 50, παρ. 1, 2, 3, 5 ν.δ. 170/1973, 30 ν. 702/1977) 
Συνέπειες απόφασης 

1. Η απόφαση που δέχεται την αίτηση ακυρώσεως απαγγέλλει την ακύ¬ 
ρωση της προσβαλλόμενης πράξης και συνεπάγεται νόμιμη κατάργησή της 
έναντι όλων, είτε πρόίϊίτάΓγια κανονιστική είτε πρόκειται για ατομική 
πράξη. 

2. Η αίΛρριψη της αίτησης δεν αποκλείει την άσκηση του ένδικου αυτού 
μέσου κατά της ίδιας πράξης από άλλον που έχει το δικαίωμα αυτό. 

3. Στις περιπτώσεις'παραλείψεων όταν το Συμβούλιο δέχεται την αίτηση 


παραπέμπει την υπόθεση στην αρμόδια αρχή για να εκτελέσει την οφειλό- 
μενη ενέργεια. 

4. Οι διοικητικές αρχές, σε εκτέλεση της υποχρέωσής τους κατά το άρ¬ 
θρο 95 παρ. 5 του Συντάγματος, πρέπει να συμμορφώνονται ανάλογα με 
κάθε περίπτωση, με θετική ενέργεια προς το περιεχόμενο της απόφασης του 
Συμβουλίου ή να απέχουν από κάθε ενέργεια που είναι αντίθετη προς όσα 
κρίθηκαν από αυτό. Ο παραβάτης, εκτός από τη δίωξη κατά το άρθρο 259 
του Ποινικού Κώδικα, υπέχει και προσωπική ευθύνη για αποζημίωση. 

5. Οι αποφάσεις της Ολομέλειας, ακυρωτικές και απορριπτικές, καθώς 
και των Τμημάτων, αποτελούν μεταξύ των διαδίκων δεδικασμένο που 
ισχύει και σε κάθε υπόθεση ή διαφορά ενώπιον δικαστικής ή άλλης αρχής, 
κατά την οποία προέχει το διοικητικής φύσεως ζήτηση που κρίθηκε από το 
Συμβούλιο. 

Άρθρο 51 

(άρθρο 51 ν.δ, 170/1973) 

Τριτανακοπή 

1. Τρίτος, που βλάπτεται από την ακυρωτική απόφαση, δικαιούται να 
την ανακόψει μέσα σε προθεσμία εξήντα ημερών, η οποία αρχίζει από την 
κοινοποίηση της απόφασης προς αυτόν ή εφότου έλαβε γνώση της απόφα¬ 
σης με οποιοδήποτε άλλο τρόπο. 

2. Στερείται το δικαίωμα ανακοπής ο τρίτος, στον οποίο με επιμέλεια του 
εισηγητή κοινοποιήθηκε αντίγραφο της αίτησης ακυρώσεως με σημείωση 
της δικασίμου, είκοσι πλήρεις ημέρες πριν από αυτήν, καθώς Χαι οποιοδή- 
ποτε άσκησε παρέμβαση κατά τη συζήτηση. 

3. Οι διατάξεις του παρόντος που αφορούν την προδικασία, τη συζήτηση 
και την έκδοση απόφασης επί της αιτήσεως ακυρώσεως, εφαρμόζονται ανα- 
λόγως και για την τριτανακοπή. 

Άρθρο 52 

(άρθρα 52 Ν.Δ. 170/1973, 3 παρ. 4 Ν. 1470/1984) 
Αναστολή εκτελέσεως 

1. Εφόσον υποβληθεί αίτηση ακυρώσεως ενώπιον του Συμβουλίου, ο αρ¬ 
μόδιος υπουργός και επί νομικών προσώπων δημοσίου δικαίου το ανώτατο 
διοικητικό όργανό τους, μπορεί πάντοτε να διατάξει την αναστολή της εκτέ¬ 
λεσης της προσβαλλόμενης πράξης. 

2. Επιτροπή που συγκροτείται κάθε φορά από τον Πρόεδρο του Συμβου¬ 
λίου ή του αρμοδίου Τμήματος και απαρτίζεται από τον ίδιο ή το νόμιμο 
αναπληρωτή του, τον εισηγητή που έχει ορισθεί για την υπόθεση και ένα 
Σύμβουλο, μπορεί, μετά από αίτηση εκείνου που άσκησε αίτηση ακυρώ¬ 
σεως, να αναστείλει την εκτέλεση της προσβαλλόμενης πράξης, με αιτιολο¬ 
γημένη απόφαση η οποία εκδίδεται εν συμβουλίω. 

3. Η αίτηση πρέπει να διαλαμβάνει τους ειδικούς λόγους που μπορούν να 
δικαιολογήσουν την αναστολή στη συγκεκριμένη περίπτωση. Αντίγραφό 
της κοινοποιείται στον αρμόδιο υπουργό ή στο νομικό πρόσωπο δημοσίου δι¬ 
καίου για να διαβιβάσει αντίγραφο της πράξης της οποίας ζητείται η ανα¬ 
στολή εκτελέσεως και να δώσει σχετικές πληροφορίες μέσα σε προθεσμία 
που τάσσει ο Πρόεδρος. 

4. Εκείνος που έχει δικαίωμα να παρέμβει στην ακυρωτική δίκη δικαιού¬ 
ται να υποβάλει υπόμνημα στην Επιτροπή Αναστολών καί πριν ακόμη 
ασκήσει την παρέμβαση. Το υπόμνημα υπόκειται στα τέλη της αιτήσεως 
αναστολής. 

ΚΕΦΑΛΑΙΟ ΤΕΤΑΡΤΟ 
Αίτηση αναιρέσεως 
Άρθρο 53 

(άρθρα 53 Ν.Δ. 170/1973, 4 παρ. 2, 3 Ν. 1470/1984) 
Παραδεκτό 

1. Η αίτηση αναιρέσεως ασκείται κατά αποφάσεων που εκδίδονται είτε σε 
πρώτο και τελευταίο βαθμό, είτε τελεσιδίκως κατ’ έφεση, αναθεώρηση ή 
αναψηλάφηση. Η αίτηση ασκείται από μεν τον ιδιώτη διάδικο (φυσικό ή νο¬ 
μικό πρόσωπο) μέσα σε προθεσμία εξήντα ημερών που αρχίζει από την κοι¬ 
νοποίηση της απόφασης σε αυτόν, από δε τη διάδικο διοικητική αρχή ή νο¬ 
μικό πρόσωπο δημοσίου δικαίου ή από τον προϊστάμενό τους υπουργό, εφό¬ 
σον δεν ορίζεται διαφορετικά, μέσα σε εξήντα ημέρες από τη χρονολογία δη¬ 
μοσίευσης της αποφάσεως. 

Η κοινοποίηση μπορεί να γίνει κατά τις διατάξεις των άρθρων 56 και επ. 
του Κώδικα Φορολογικής Δικονομίας και από κάθε διάδικο, οπότε η προθε¬ 
σμία τρέχει και κατ’ αυτού. Δικαίωμα να ασκήσει αίτηση αναιρέσεως έχει 
κάθε διάδικος που μετέσχε στην ουσιαστική δίκη, κατά την οποία έχει εκδο- 
θεί η αναιρεσιβαλλόμενη απόφαση, και έχει ηττηθεί εν όλω ή εν μέρει. Το 
δικαίωμα αυτό εχει και ο διάδικος που νίκησε, εφόσον το δικαιολογεί έννομο 
συμφέρον. 

2. Η διάταξη της παρ. 3 του άρθρου 41 για την παρέκταση εφαρμόζεται 
και στην πιο πάνω εξηκονθήμερη προθεσμία προκειμένου για ιδιώτη διά¬ 
δικο. 

3. Μετά την πάροδό της, κατά την προηγούμενη παράγραφο, προθε¬ 
σμίας, μπορεί να ασκηθεί αίτηση αναιρέσεως από τον αρμόδιο υπουργό, 
(αλλά μόνον υπέρ του νόμου, χωρίς αποτέλεσμα μεταξύ των διαδίκων. Ειδι¬ 
κές διατάξεις για άσκηση αίτησης αναιρέσεως υπέρ του νόμου διατηρούνται 
σε ισχύ. Δικαίωμα να ασκήσει αναίρεση υπέρ του νόμου έχει και ο υπουργός 
που εποπτεύει το διάδικο νομικό πρόσωπο. 

Άρθρο 54 

(άρθρο 54 Ν.Δ. 170/1973) 

Ανασταλτικά αποτέλεσμα 

Η άσκηση της αίτησης αναιρέσεως δεν έχει ανασταλτικό αποτέλεσμα, 
εκτός αν ειδικώς ορίζεται διαφορετικά. 

Άρθρο 55 

(άρθρο 4 παρ. 4 Ν. 1470/1984) 

Παρέμβαση - Τριτανακοπή 

Στη δίκη της αναίρεσης δεν συγχωρείται παρέμβαση. 

Άρθρο 56 

(άρθρα 56 Ν.Δ. 170/1973, 4 παρ. 5 Ν. 1470/1984) 

Λόγοι αναιρέσεως 

1. Λόγοι αναιρέσεως είναι: 

α) Υπέρβαση καθηκόντων ή καθ’ ύλην αναρμοδιότητα του διοικητικού 
δικαστηρίου που εξέδωσε την προσβαλλόμενη απόφαση. 

β) Μη νόμιμη συγκρότηση ή κακή σύνθεσή του. 

γ) Παράβαση ουσιώδους τύπου της διαδικασίας. 

δ) Εσφαλμένη ερμηνεία ή πλημμελής εφαρμογή του νόμου που διέπει την 
επίδικη σχέση και 

ε) Ύπαρξη δύο ή περισσότερων τελεσίδικων αποφάσεων που είναι αντι¬ 
φατικές μεταξύ τους στην ίδια υπόθεση και για τους ίδιους διαδίκους. 

2. Λόγοι που αφορούν πλημμέλεια της αιτιολογίας της προσβαλλόμενης 
απόφασης επειδή δεν δόθηκε απάντηση σε ισχυρισμό που έχει προβληθεί 
απορρίπτονται ως απαράδεκτοι, αν δεν τον περιγράφουν σαφώς και δεν πα¬ 
ραπέμπουν συγκεκριμένως στο δικόγραφο με το οποίο έχει προβληθεί ο 
ισχυρισμός στο δικαστήριο της ουσίας. 

Άρθρο 57 

(άρθρα 57 Ν.Δ. 170/1973) 

Συνέπειες (αναίρεσης 

1. Το Συμβούλιο όταν δέχεται την αίτηση αναιρεί την απόφαση που έχει 
προσβληθεί και οι διάδικοι επανέρχονται στην κατάσταση που υπήρχε πριν 
από αυτήν. Με την απόφαση διατάσσεται και η επιστροφή του ποσού που 
είχε τυχόν καταβληθεί δυνάμει της (αναιρούμενης αποφάσεως, εφόσον αυτό 
ζητήθηκε με την αίτηση (αναιρέσεως. 

2. Αν αναιρεθεί, σύμφωνα με την προηγούμενη παράγραφο, η απόφαση 
που έχει προσβληθεί το Συμβούλιο παραπέμπει την υπόθεση είτε στο δικα¬ 
στήριο που είχε εκδώσει την απόφαση είτε σε άλλο αμοειδές και ομοιό- 
βαθμο, εκτός αν η υπόθεση δεν χρειάζεται διευκρίνηση κατά το πραγματικό 
μέρος οπότε αποφασίζει και περαιτέρω για αυτήν. Σε καμία περίπτωση το 
δικαστήριο της παραπομπής δεν μπορεί να αποστεί από την απόφαση του^ 
Συμβουλίου ως προς τα ζητήματα που κρίθηκαν από αυτό. 

ΚΕΦΑΛΑΙΟ ΠΕΜΠΤΟ 
Έφεση 

Άρθρο 58 

(άρθρα 3 παρ. 5 εδ. δεύτερο, 5 παρ. 1, 2 Ν. 702/1977) 

Παραδεκτό 

1. Σε έφεση ενώπιον του Συμβουλίου της Επικράτειας υπόκειται η ορι¬ 
στική απόφαση του διοικητικού εφετείου, η οποία εκδίδεται, κατά τα οριζό¬ 
μενα στο άρθρο 1 του Ν. 702/1977, επί αιτήσεως ακυρώσεως ή τριτανα¬ 
κοπής. 

2. Δεν υπόκειται σε έφεση η απόφαση που παραπέμπει την υπόθεση στο 
αρμόδιο δικαστήριο, όταν το διοικητικό εφετείο κρίνει ότι είναι αναρμόδιο 
κατά τόπον. 

3. Έφεση μπορούν να ασκήσουν οι κατά την πρωτόδικη ακυρωτική δίκη 
διάδικοι, μέσα σε προθεσμία εξήντα ημερών που αρχίζει από την επομένη 


της ημέρας που κοινοποιήθηκε η απόφαση με επιμέλεια του διαδίκου και 
πάντως μέσα σε ένα έτος από τη δημοσίευσή της. 

Άρθρο 59 

(άρθρο 5 παρ. 3 Ν. 702/1977) 

Ανεπίτρεπτο δεύτερης έφεσης και αντέφεσης 

Δεύτερη έφεση από τον ίδιο διάδικο κατά της ίδιας απόφασης ως προς το 
ίδιο ή άλλο κεφάλαιο δεν επιτρέπεται. Επίσης αποκλείεται η άσκηση αντέφε¬ 
σης. 

Άρθρο 60 

(άρθρο 5 παρ. 4 Ν. 702/1977) 

Στοιχεία δικογράφου 

Το δικόγραφο της έφεσης πρέπει να περιέχει, εκτός από τα στοιχεία κάθε 
δικογράφου, μνεία της προσβαλλόμενης απόφασης, σαφείς και συγκεκριμέ¬ 
νους λόγους έφεσης και αίτημα. 

Άρθρο 61 

(άρθρο 5 παρ. 6 Ν. 702/1977) 

Ανασταλτικό αποτέλεσμα 

Η προθεσμία για την άσκηση έφεσης και η άσκηση του ένδικου αυτού μέ¬ 
σου δεν συνεπάγεται αναστολή της εκτέλεσης της πρωτόδικης αποφάσεως. 

Άρθρο 62 

(άρθρο 5 παρ. 7 Ν. 702/1977) 

Πρόσθετοι λόγοι 

Πρόσθετοι λόγοι έφεσης υποβάλλονται μόνο με ιδιαίτερο δικόγραφο, που 
κατατίθεται σε πρωτότυπο στη Γραμματεία του Συμβουλίου της Επικρά¬ 
τειας και κοινοποιείται με επιμέλεια του εκκαλούντος στον εφεσίβλητο, επί 
ποινή απαραδέκτου, δεκαπέντε τουλάχιστον πλήρεις ημέρες πριν από τη συ¬ 
ζήτηση. Η παρ. 6 του άρθρου 21 έχει εφαρμογή και στην προκειμένη περί¬ 
πτωση. 

V 

Άρθρο 63 

(άρθρο 5 παρ. 8 Ν. 702/1977) 

Παρέμβαση 

Επιτρέπεται να ασκηθεί για πρώτη φορά παρέμβαση στην κατ’ έφεση 
δίκη: 

Άρθρο 64 

(άρθρο 5 παρ. 9 Ν, 702/1977) 

Λόγοι έφεσης, συνέπειες απόφασης που δέχεται έφεση 

Η έφεση αναφέρεται αποκλειστικά σε σφάλματα της πρωτόδικης αποφά¬ 
σεως. Αν κριθεί βάσιμος λόγος έφεσης, η εκκαλουμένη απόφαση εξαφανίζε¬ 
ται και το Συμβούλιο της Επικράτειας δικάζει την αίτηση ακυρώσεως. Αν 
το Συμβούλιο κρίνει ότι πρέπει να απορριφθεί αίτηση ακυρώσεως η οποία 
είχε γίνει δεκτή από το διοικητικό εφετείο, η πράξη που ακυρώθηκε με την 
πρωτόδικη απόφαση (αναβιώνει αναδρομικά από την έκδοσή της. 

Άρθρο 65 

(άρθρο 5 παρ. 10 Ν. 702/1977) 

Αναστολή εκτελέσεως διοικητικής πράξης 

Επί εφέσεως μπορεί να χορηγηθεί, κατά το άρθρο 52, αναστολή εκτελέ¬ 
σεως της διοικητικής πράξης που είχε προσβληθεί για ακύρωση. 

Άρθρο 66 

(άρθρο 5 παρ. 11 Ν. 702/1977) 

Ανάλογη εφαρμογή διατάξεων 

Επί εφέσεως εφαρμόζονται αναλόγως κατά τα λοιπά οι διατάξεις του πα¬ 
ρόντος που αφορούν το ένδικο μέσο της αίτησης ακυρώσεως, όπως ισχύουν 
κάθε φορά. 

Άρθρο 67 

(άρθρο 2 παρ. 1 ειδ. δεύτερο, 3, 4 Ν. 702/1977) 

Παραπομπή υπόθεσης σε διοικητικό εφετείο. 

Περιπτώσεις εκδίκασης από το Συμβούλιο της Επικράτειας. 

1. Αν το Συμβούλιο της Επικράτειας κρίνει ότι η αίτηση ακυρώσεως που 
έχει εισοεχθεί ενώπιον του δεν υπάγεται στην αρμοδιότητα του, κατά τα ορι¬ 
ζόμενα στο άρθρο 1 Ν. 702/1977, παραπέμπει την υπόθεση στο αρμόδιο 
διοικητικό εφετείο. 

2. Αν το Συμβούλιο της Επικράτειας κρίνει ότι μερικές από τις πράξεις 

που προσβάλλονται με αίτηση αχυρώαεως η οποία έχει εισαχθεί ενώπιον 
του δεν υπάγονται στην αρμοδιότητά του, μπορεί ή να διχάσει την αίτηση 
ακυρώσεως ως προς την πράξη ή τις πράξεις που υπάγονται στην αρμοδιό¬ 
τητά του και να παραπέμψει κατά τα λοιπά στο αρμόδιο διοικητικό εφετείο 
! ή, αν συντρέχει σπουδαίος λόγος, να δικάσει την αίτηση ακυρώσεως στο σύ- 
1 νολό της. 

ι 3. Σε περίπτωση παραπομπής υποθέσεως στο Συμβούλιο της Επικράτειας 
ί από διοικητικό εφετείο,. κατά το άρθρο 2 παρ. 1 εδάφιο πρώτο του Ν. 702/ 
ι 1977, το Συμβούλιο αποφασίζει για την αρμοδιότητα και αν κρίνει ότι η 
υπόθεση ανήκει στην αρμοδιότητα του διοικητικού εφετείου μπορεί ή να την 
ΐ αναπέμψει ή να την κρατήσει και να την δικάσει κατ’ ουσίαν. 

I ΚΕΦΑΛΑΙΟ ΕΚΤΟ 

Διόρθωση και ερμηνεία αποφάσεων 

Άρθρο 68 

(άρθρο 58 Ν.Δ. 170/1973) 

1. Αν από παραδρομή κατά τη σύνταξη της απόφασης παρεισέφρησαν 
λάθη γραφικά ή αριθμητικά ή το διατακτικό της απόφασης διατυπώθηκε 
ελλειπώς'ή ανακριβώς, το Συμβούλιο μπορεί, μετά από αίτηση των διαδϊ- 
κων ή και αυτεπαγγέλτους, σύμφωνα με το άρθρο 69 παρ. 2, να προβεί στη 
διόρθωση με απόφασή του. . 

2. Αν η διατύπωση της απόφασης γεννά αμφιβολίες ή είναι ασαφής, το 
Συμβούλιο μπορεί, μετά από αίτήση των διαδίκων, να την ερμηνεύσει. Η 
ερμηνευτική απόφαση δεν μπορεί ποτέ να μεταβάλει το διατακτικό της από¬ 
φασης που ερμηνεύεται. 

Άρθρο 69. 

(άρθρο 59 Ν.Δ. 170/1973) 

1. Η αίτηση διορθώσεως ή ερμηνείας πρέπει να αναφέρει σαφώς τα λάθη 
ή τις παραλείψεις ή τις ανακρίβειες των οποίων ζητείται η διόρθωση, ή τα 
αμφίβολα σημεία ή τις ασάφειες των οποίων ζητείται η ερμηνεία. 

2. Αν ο Πρόεδρος θεωρεί αναγκαία τη διόρθωση της απόφασης, ορίζει 
αυτεπαγγέλτως δικάσιμο προς συζήτηση. 

3. Οι διατάξεις του παρόντος που αφορούν την προδικασία, τη συζήτηση 

και την έκδοση απόφασης για το αντίστοιχο ένδικο μέσο εφαρμόζονται ανα- 
λόγως. > .· " 

4. Η διορθωτική ή ερμηνευτική απόφαση σημειώνεται στο πρωτότυπο 
της απόφασης που διορθώνεται ή ερμηνεύεται. 

ΜΕΡΟΣ ΤΕΤΑΡΤΟ 

ΚΕΦΑΛΑΙΟ ΠΡΩΤΟ 

Γενικές Ρυθμίσεις 

Άρθρο 70 

(άρθρο 31 ν. 702/1977) 

Έναρξη προθεσμίας 

1. Όπου στις διατάξεις του παρόντος αναφέρεται ως αφετηρία προθε¬ 
σμίας η κοινοποίηση ή η επίδοση ή η δημοσίευση, νοείται η επομένη της κοι¬ 
νοποίησης, επίδοσης ή δημοσίευσης. 

2. Όπου στις διατάξεις του παρόντος προβλέπεται ως αφετηρία προθε¬ 
σμίας η γνώση του ενδιαφερομένου νοείται η πλήρης γνώση αυτού. 

Άρθρο 71 

(άρθρο 66 ν.δ. 170/1973) 

Εσωτερικοί κανονισμοί 

1. Με αποφάσεις της Ολομέλειας, που δημοσιεύονται στην Εφημερίδα 
της Κυβερνήσεως, καταρτίζονται εσωτερικοί κανονισμοί, με τους οποίους 
καθορίζονται: 

α) Η εσωτερική λειτουργία και ο τρόπος διεξαγωγής των εργασιών του 
Συμβουλίου. 

β) Η οργάνωση των υπηρεσιών της Γραμματείας κατά τμήματα και 
γραφεία, η κατανομή των αρμοδιοτήτων σε αυτά, ο τρόπος διεξαγωγής των 
εργασιών τους, τα σχετικά με την τοποθέτηση των υπαλλήλων και τα .ειδι¬ 
κότερα καθήκοντά τους. 

γ) Τα τηρούμενα υπηρεσιακά βιβλία, ο τρόπος διεξαγωγής της αλληλο¬ 
γραφίας και τα σχετικά μέ την τήρηση και την εκκαθάριση του αρχείου. 

δ) Η οργάνωση 1 και η λειτουργία του Γραφείου νομολογίας και έρευνας 
καθώς και κάθε άλλη συναφής αρμοδιότητά του. 

ε) ε) Οι λεπτομέρειες της διαχείρισης των κονδυλίων που αναγράφονται 
για το Συμβούλιο στον κρατικό προϋπολογισμό. 


2. Μέχρι να εκδοθούν οι κατά την προηγούμενη παράγραφο εσωτερικοί 
κανονισμοί ισχύουν οι κείμενες διατάξεις. 

ΚΕΦΑΛΑΙΟ ΔΕΎΤΕΡΟ 
Ειδικά θέματα 

Άρθρο 72 

(άρθρο 5 ν. 1470/1984) 

Ειδική Επιτροπή 

1. Η Ολομέλεια του Συμβουλίου της Επικράτειας εν συμβουλίω συγκρο¬ 
τεί, μετά από σχετική πρόταση του Προέδρου της, κάθε διετία, ειδική επι¬ 
τροπή από τους Αντιπροέδρους και ένα Σύμβουλο από κάθε δικαστικό σχη¬ 
ματισμό. 

2. Η επιτροπή καταρτίζει ευθύς μετά το τέλος κάθε δικαστικού έτους ει¬ 
δική έκθεση για τις δραστηριότητες του Συμβουλίου. Στην έκθεση επισημαί- 
νονται, ανάμεσα στα άλλα, οι ενδεικνυόμενες εν όψει της νομολογίας του Δι¬ 
καστηρίου ουσιαστικές, οργανωτικές ή διαδικαστικές μεταβολές στη νομο¬ 
θεσία και στις κάθε μορφής κανονιστικές πράξεις. Η έκθεση εγκρίνεται από 
την Ολομέλεια του Σώματος και ανακοινώνεται στον πρωθυπουργό και 
στον Υπουργό της Δικαιοσύνης. 

3. Η επιτροπή παρακολουθεί αν συμμορφώνεται η Διοίκηση στις αποφά¬ 
σεις του Συμβουλίου της Επικράτειας. 

Σε κάθε περίπτωση που δεν εκτελείται ακυρωτική απόφαση του Δικαστη¬ 
ρίου μπορεί να επιληφθεί είτε αυτεπαγγέλτως είτε μετά από αίτηση του εν¬ 
διαφερομένου. 

4. Οι διοικητικές αρχές είναι υποχρεωμένες να παρέχουν κάθε σχετική 
πληροφορία στην επιτροπή. Η επιτροπή, αν διαπιστώσει αδικαιολόγητη κα¬ 
θυστέρηση, παράλειψη ή άρνηση συμμόρφωσης προς τα κριθέντα, συντάσσει 
κάθε φορά ιδιαίτερο πρακτικό που υποβάλλεται στον πρωθυπουργό και στον 
Υπουργό της Δικαιοσύνης και γνωστοποιείται σε εκείνον που υπέβαλε το αί¬ 
τημα. 

5. Με προεδρικό διάταγμα, εκδιδόμενο μετά από πρόταση του Υπουργού 
Δικαιοσύνης και γνώμη της Ολομέλειας του Συμβουλίου της Επικράτειας, 
καθορίζεται ο τρόπος και η διαδικασία εκπλήρωσης του έργου αυτού. 

Άρθρο 73 

(άρθρο 4 παρ. 13 ν. 1649/1986) 

Για τη συμμετοχή του Συμβουλίου της Επικράτειας στην Διεθνή Οργά¬ 
νωση των Ανώτατων Διοικητικών Δικαστηρίων (Α55Ο0ΙΑΤΙΟΝ ΙΝΤΕΚ- 
ΝΑΤΙΟΝΑΕΕ ϋΕ5 ΗΑΙΙΤΕ5 ΐυΚΙϋΙΟΤΙΟΝδ ΑϋΜΙΝΙδΤΚΑΤίνΕδ) 
που εδρεύει στο παρίαι, καταβάλλεται από την 1.1.1984 κατ’ έτος εισφορά 
της οποίας το ύψος καθορίζεται με κοινή απόφαση των Υπουργών Εξωτερι¬ 
κών, Δικαιοσύνης και Οικονομικών, που δημοσιεύεται στην Εφημερίδα της 
Κυβερνήσεως. 

Άρθρο 74 

(άρθρο 63 ν.δ. 170/1973) 

Εκτύπωση αποφάσεων 

1. Οι αποφάσεις του Συμβουλίου και οι κατά το άρθρο 16 γνωμοδοτήσεις 
εκτυπώνονται κάθε έτος σε ιδιαίτερα τεύχη. Από τις γνωμοδοτήσεις εκτυ¬ 
πώνονται εκείνες που δεν συμφωνούν με το σχέδιο του διατάγματος που είχε 
σταλεί ή επιλύουν ζητήματα οιυαιώδη, κατά την κρίση του προεδρεύοντος 
του Τμήματος. 

2. Με προεδρικό διάταγμα, που εκδίδεται μετά από πρόταση του Υπουρ¬ 
γού της Δικαιοσύνης, καθορίζονται τα σχετικά με την εκτύπωση, τη διά¬ 
θεση, την εκποίηση και γενικά τη διαχείριση των κατά την προηγούμενη 
παράγραφο εκδόσεων. 

Άρθρο 75 

(άρθρο 64 ν.δ. 170/1973) 

Δαπάνες λειτουργίας, διαχείρισης 

1. Στον προϋπολογισμό εξόδων του Υπουργείου Δικαιοσύνης εγγράφεται 
κάθε έτος πίστωση για την (αντιμετώπιση των δαπανών εγκατάστασης και 
λειτουργίας του Συμβουλίου της Επικράτειας, με την αναγραφή ιδιαίτερου 
κονδυλίου για κάθε κατηγορία δαπανών ως εξής: 

α) Συντήρηση και επισκευή κτιρίου. 

β) Συντήρηση και επισκευή επίπλων και μηχανικού εξοπλισμού. 

γ) Εκτύπωση αποφάσεων και λοιπές εκδόσεις} 

δ) Βιβλιοδετήσεις. 

ε) Προμήθεια επίπλων και μηχανικού εξοπλισμού. 

στ) Προμήθεια βιβλίων, περιοδικών και εφημερίδων. 

ζ) Γραφική ύλη. 

η) Δημοσιεύσεις στον τύπο. . 

> θ) Προμήθεια φωτογραφικού και φωτοτυπικού υλικού. 

ι) Είδη καθαριότητας και ευπρεπισμού. 

ια) Στολές επιμελητών του Δικαστηρίου και ενδυμασίες καθαρι¬ 
στριών. 

2. Η διαχείριση των πιστώσεων που προβλέπονται για τις πιο πάνω δα¬ 
πάνες ενεργείται, για μεν την προμήθεια γραφικής ύλης και τις δημοσιεύ¬ 
σεις στον τύπο από τον προϊστάμενο της Γραμματείας του Συμβουλίου, για 
δε τις λοιπές δαπάνες από πάρεδρο ή Εισηγητή ή υπάλληλο της Γραμμα¬ 
τείας που ορίζεται, μετά από σχετική πρόταση του προέδρου του Συμβου¬ 
λίου, με την απόφαση του Τπουργού της Δικαιοσύνης η οποία εγκρίνει τη 
δαπάνη. Κατά τα λοιπά έχουν εφαρμογή οι διατάξεις που ισχύουν κάθε 
φορά για το δημόσιο λογιστικό. 

- Άρθρο 76 

··'·. (άρθρο 65, ν.δ. 170/1973) 

Στολές επιμελητών 

1. Στους επιμελητές του Δικαστηρίου χορηγούνται κάθε έτος δύο στολές, 
τις οποίες έχουν υποχρέωση να φορούν κατά την εκτέλεση της υπηρεσίας 
τους στο κατάστημα του Συμβουλίου. Ο τύπος της στολής καθορίζεται με 
απόφαση του Τπουργού της Δικαιοσύνης. 

2. Στις καθαρίστριες χορηγούνται κάθε έτος δύο ενδυμασίες εργασίας. 

ΚΕΦΑΛΑΙΟ ΤΡΙΤΟ 
Μεταβατικές διατάξεις 
Άρθρο 77 

(άρθρο 68 ν.δ. 170/1973) 

1. Η ισχύς των διατάξεων των άρθρων 1 έως και 7, 8, παρ. 2, 9 έως και 
16, 60 έως και 70 του ν.δ. 170/1973 αρχίζει μετά από δέκα ημέρες, από 
τη δημοσίευσή του στην Εφημερίδα της Κυβερνήσεως. Από την ημερομηνία 
αυτή καταργούνται οι αντίστοιχες διατάξεις, που ρυθμίζουν τα ίδια θέματα, 
του κωδικοποιημένου νόμου 3713 «περί Συμβουλίου Επικράτειας» (Β.Δ. 
92 της 6/18.2.1961), του ν. 4290/1963 «περί ρυθμίσεως θεμάτων τι- 
νων του Συμβουλίου της Επικράτειας» και των ν.δ. 962/1971, 1025/ 
1971 και 1026/1971. 


εκδικάζονται μετά την έναρξη της ισχύος τους. 

3. Το παραδεκτό παρέμβασης που τυχόν ασκήθηκε σε δίκη επί προσφυ¬ 
γής, κρίνεται βάσει του δικαίου που ίσχυε κατά το χρόνο άσκησής της. 

Άρθρο 80 

(άρθρο 10 παρ. 2 ν. 221/1975) 

Η διάταξη της παραγράφου 1 του άρθρου 10 του ν. 221/1975 εφαρμό¬ 
ζεται και στις αιτήσεις ακυρώσεως που ήταν εκκρεμείς ενώπιον του Συμ¬ 
βουλίου κατά την έναρξη της ισχύος του νόμου αυτού και είχαν*υπογραφεί 
μόνο από τον αιτούντα. 

Άρθρο 81 

(άρθρο 32 ν. 702/1977). 

1. Μέχρι να εκδοθούν τα διατάγματα και οι αποφάσεις που προβλέπονται 
από τις διατάξεις του ν.δ. 170/1973, όπως αυτές τροποποιήθηκαν από το 
ν. 702/1977, ισχύουν τα διατάγματα και οι αποφάσεις που είχαν εκδοθεί 
βάσει των διατάξεων που ίσχυαν μέχρι τότε. 

2. Οι υποθέσεις που είχαν εισαχθεί στην Ολομέλεια μέχρι την έναρξη της 
ισχύος του ν. 702/1977 εκδικάζονται στο εξής από το Δ' Τμήμα, με εξαί¬ 
ρεση τις υποθέσεις που είχαν εισαχθεί ή παραπεμφθεί στην Ολομέλεια κατά 
το άρθρο 14, παρ. 2, εδάφια β'. και γ'. του ν.δ. 170/1973. 

3. Η διάταξη της παραγράφου 2 του άρθρου 30 του ν.δ. 170/1973, 
όπως το άρθρο αυτό αντικαταστάθηκε με το άρθρο 22 του ν. 702/1977, 
έχει εφαρμογή και για τις παραιτήσεις που είχαν υποβληθεί μέχρι την 
έναρξη της ισχύος του ν. 702/1977 σε υποθέσεις για τις οποίες δεν είχε 
ορισθεί μέχρι τότε δικάσιμος. 

4. Για τα ένδικα μέσα που είχαν ασκηθεί μέχρι την έναρξη της ισχύος του 
ν. 702/1977, για τα οποία δεν είχε λήξει η μηνιαία προθεσμία καταβολής 
του παραβόλου, πρέπει να καταβληθεί το παράβολο που προβλέπεται από 
το άρθρο 36 του ν.δ. 170/1973, όπως το άρθρο αυτό είχε πριν από τροπο¬ 
ποίησή του με το άρθρο 24 του ν. 702/1977. 

5. Οι παράγραφοι 2 και 3 του άρθρου 45 του ν.δ. 170/1973, όπως το 
άρθρο αυτό αντικαταστάθηκε με το άρθρο 27 του ν. 702/1977, έχουν 
εφαρμογή και σε υποθέσεις που δεν είχαν συζητηθεί μέχρι την έναρξη της 
ισχύος του ν. 702/1977. 


2. Η ισχύς των λοιπών άρθρων του ν.δ. 170/1973, δηλαδή των άρθρων 
8 παρ. 1 και 17 έως και 59, αρχίζει από την 1η Ιανουάριου 1974. Από την 
ημερομηνία αυτή καταργείται στο σύνολό του ο κωδικοποιημένος νόμος 
3713 καθώς και ο νόμος 4290/1963. 

3. Στις περιπτώσεις που ειδικοί νόμοι παραπέμπουν σε διατάξεις που κα- 
ταργήθηκαν.με το ν.δ. 170/1973, εφαρμόζονται οι αντίστοιχες διατάξεις 
αυτού. 

4. Για τις δίκες που εκκρεμούν κατά την έναρξη της ισχύος των διατά¬ 
ξεων που αναφέρονται στην παράγραφο 2 του άρθρου αυτού οι διαδικαστι¬ 
κές πράξεις που γίνονται στο εξής ρυθμίζονται από τις διατάξεις του ν.δ. 
170/1973, όσες όμως έχουν γίνει προηγουμένως διέπονται από το προγε¬ 
νέστερο δίκαιο. 

5. Το παραδεκτό των ενδίκων μέσων κρίνεται σύμφωνα με το νόμο που 
ισχύει κατά το χρόνο της έκδοσης της διοικητικής πράξης ή της δημοοίευ- 
σης της δικαστικής απόφασης. 

Άρθρο 78 

(άρθρο 69 ν.δ. 170/1975) 

1. Οι διατάξεις του άρθρου 18 του ν.δ. 170/1973 για τον αντίκλητο 
εφαρμόζονται στα ένδικα μέσα που ασκούνται από την έναρξη της ισχύος 
του. Στα ένδικα μέσα που είχαν ασκηθεί έως την ημερομηνία αυτή εφαρμό¬ 
ζονται οι διατάξεις που ίσχυαν μέχρι τότε. 

. 2. Οι διατάξεις του άρθρου 21 του ν.δ. 170/1973 για την κοινοποίηση 
των δικογράφων των ενδίκων μέσων μαζί με την πράξη του Προέδρου με 
την οποία ορίζεται δικάσιμος και εισηγητής εφαρμόζονται και στα ένδικα 
μέσα που είχαν ασκηθεί πριν από την έναρξη της ισχύος του, για τα οποία 
δεν είχε εκδοθεί μέχρι την έναρξη της ισχύος του η πράξη του Προέδρου για 
τον ορισμό δικασίμου και εισηγητή. Στα ένδικα μέσα για τα οποία η πράξη 
αυτή είχε εκδοθεί πριν από την έναρξη της ισχύος του άρθρου 21 εφαρμόζο¬ 
νται οι διατάξεις του μέχρι τότε δικαίου. 

Άρθρο 79 

(άρθρο 70 ν.δ. 170/1973) 

1. Οι διατάξεις των παραγράφων 2 και 3 του άρθρου 30 του ν.δ. 170/ 
1973 περί όρων ή αιρέσεων στη δήλωση παραίτησης καθώς και περί ανα- 
κλήσεως της δήλωσης αυτής εφαρμόζονται για τις δηλώσεις παραίτησης 
που υποβάλλονται μετά την έναρξη της ισχύος του. 

2. Οι διατάξεις των άρθρων 31 και 32 του ν.δ. 170/1973 για κατάρ¬ 
γηση ή αναβολή της δίκης εφαρμόζονται και στις εκκρεμείς υποθέσεις που 


Άρθρο 82. 

(άρθρα 2 παρ. 7 ν. 1470/1984,30 ν. 1478/1984). 

1. Τα παράβολα και τέλη που προβλέπονται στις παραγράφους 1 έως 4 
του άρθρου 35 και στο άρθρο 36 του ν.δ. 170/1973 για υποθέσεις που 
ήταν εκκρεμείς στο Συμβούλιο και δεν είχαν συζητηθεί μέχρι τη δημοσίευση 
του ν. 1470/1984 μπορεί να κατατεθούν σε προθεσμία ενός μηνός από τη 
δημοσίευση του νόμου αυτού στην Εφημερίδα της Κυβερνήσεως. 

2. Η προθεσμία που προβλέπεται στην παράγραφο 7 του άρθρου 2 του 
ν.1470/1984 παρατείνεται για δύο επιπλέον μήνες. 

. ΠΑΡΑΡΤΗΜΑ 

Πίνακας διατάξεων νόμων που κωδικοποιούνται με το παρόν διάταγμα 


Κωδικοποιούμενες διατάξεις 
Α'. Ν.Δ.170/1973 
(ΦΕΚ 229) 
άρθρο 1 

» 2 

» 3 

» 4 παρ. 1,3,4 & 5 

5 

» 6 

» 9 

» 12 παρ. 1,2,3 

» 12 παρ. 4 

» 15 παρ. 2 & 3 

» 16 

» 17 

» 18 παρ. 1,2,3,4,5,6 & 8 

» 20 

» 21 παρ. 1,2,3,5 & 6 

» ?22 

» 23 

» 24 - 

» 25 παρ. 2 

» 26 

» 27 

» 28 

» 29 


Διατάξεις διατάγματος 


άρθρο 1 

» 2 

» 3 

» 4 παρ. 1,3,4 & 5 

» 5 

» 6 

» 9 παρ. 1 & 2 

» 12 

» 13 

» 15 παρ. 2 & 3 

» 16 

» 17 παρ. 1,2,4 & 5 

» 18 παρ. 1,2,3,4,5,6 & 8 

» 20 

» 21 παρ. 1,2,3,5 & 6 

» 22 

» 23 

κ ;» 24 

» 25 πτερ. 2 , 

» 26 I 

» 27 X - .. ■ 

» 28 

» * 29 " * -. * 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


άρθρο 

31 

άρθρο 

31 

» 

32 παρ. 1 

» 

32 παρ. 1 

» 

33 

)» 

33 

» 

34 παρ. 1,3,4 & 6 

» 

34 παρ. 1,2,3,& 5 

» 

35 

» 

35 

» 

36 παρ. 3,4 

» 

36 παρ. 3,4 

» 

38 

» 

38 

» 

39 

» 

39 

» 

41 

» 

41 

» 

42 


42 

• >♦ 

43 

» 

43 .. 

» 

44 . . 


44 

» 

47 ' 

» 

47 

» 

48 


48 

» 

49 παρ. 1,3,4 

» 

49 παρ. 1,3,4 

» 

50 παρ. 1,2,3,5 

»» 

50 παρ. 1,2,3,5 

)> 

51 

» 

51 

» 

52 

» 

52 παρ. 1,2,3 

» 

53 

» 

53 

» 

54 

» 

54 

» 

56 


56 παρ. 1 

» 

57 


57 

» 

58 

» 

68 


59 

» 

69 

» 

63 

» 

74 


64 

» 

75 

» 

65 

» 

76 

» 

66 

» 

71 

» 

68 

» 

77 

» 

69 

» 

78 

)> 

70 

» 

79 

Β’. Ν.221/1975 (ΦΕΚ 263) 
άρθρο 10 παρ. 1 

άρθρο 

17 παρ. 4 

» 

10 παρ. 2 

» 

80 

Γ'. Ν.691/1977 (ΦΕΚ 260) 
άρθρο 1 παρ. 1 περ. α' & β’ 

άρθρο 

1 

Δ’. Ν.702/1977 (ΦΕΚ 268) 
άρθρο 2 παρ.1 δεύτερο εδ.3,4 

άρθρο 

67 

» 

3 παρ. 5 ·δ. δεύτερο 

» 

58-παρ. 2 

)) * 

5 παρ. 1 

» 

58 παρ. 1 

» 

5 παρ. 2 

» 

58 παρ. 3 

» 

5 παρ. 3 

» 

59 

)) 

5 παρ. 4 

» 

60 

» 

5 παρ. 5 

» 

19 παρ. 5 

» 

5 παρ. 6 

» 

61 

» 

5 παρ. 7 

» 

62 

)> 

5 παρ. 8 


63 

» 

5 παρ. 9 

» 

64 

» 

5 παρ. 10 


65 

» 

5 παρ. 11 


66 

» 

9 

» 

4 παρ. 2 

» 

10 

» 

7 

» 

11 


8 

» 

12 

» 

9 παρ. 3 


άρθρο 

13 

άρθρο 

10 παρ. 4 

» 

14 

» 

11 

» 

16 

» 

14 παρ. 1,2,3,4 & 6 

» 

17 

» 

15 παρ. 1 

» 

18 

» 

18 παρ. 7 

» 

20 παρ. 1 

» 

21 παρ. 2 εδ. δ’. 

» 

21 

» 

25 παρ. 1 

» 

22 

» 

30 παρ. 1 έως 5 

» 

23 παρ. 2 

» 

34 παρ. 4 

» 

25 

» 

37 

» 

26 

» 

40 

» 

27 

» 

45 

» 

28 

» 

46 

» 

29 

» 

49 παρ. 2 

» 

30 

» 

50 παρ. 4 

» 

31 

» 

70 

» 

32 παρ. 1,2,3,5,6 

Η 

81 

Ε’. Ν.1183/1981 (ΦΕΚ 191) 



άρθρο 

7 

άρθρο 

7 παρ. 2 

» 

9 παρ. 1,2 

» 

1 

» 

9 παρ. 3 

» 

3 παρ. 1 

ΣΤ’. Ν.1470/1984 (ΦΕΚ 112) 



άρθρο 

1 παρ. 1 

άρθρο 

1 

» 

1 παρ. 2 εδ. πρώτο 

» 

3 παρ. 1 

» 

1 παρ. 3 

» 

9 παρ. 1 

» 

1 παρ. 4 

» 

10 παρ. 1,2,3 


1 παρ. 6 

» 

14 παρ. 5 


1 παρ. 7 

» 

14 παρ. 7 

» 

1 παρ. 8 

» 

17 παρ. 3 


2 παρ. 1 

» 

19 παρ. 1,2,3,4,6 


2 παρ. 2 

» 

25 παρ. 1 


2 παρ. 3 

» 

27 παρ. 1 

» 

2 παρ. 4 

» 

30 παρ. 6 . 


2 παρ. 5 

» 

34 παρ. 6,7 


2 παρ. 6 

» 

36 παρ. 1,2 

» 

2 παρ. 7 

» 

82 παρ. 1 

» 

2 παρ. 8 

» 

39 παρ. 1 

» 

2 παρ. 9. 

» 

40 

» 

3 παρ. 1 

» 

32 παρ. 2 

» 

3 παρ. 2 

» 

45 παρ. 4 

» 

3 παρ. 3 

» 

46 παρ. 1 

» 

3 παρ. 4 

» 

52 παρ. 4 

» 

4 παρ. 1 

» 

21 παρ. 4 

)> 

4 παρ. 2 

» 

53 παρ. 1 εδ. δεύτερο 

» 

4 παρ. 3 

» 

53 παρ. 3 εδ. τελευταίο 

» 

4 παρ. 4 

» 

55 

» 

4 παρ. 5 

» 

56 παρ. 2 

» 

' 5 

» 

72 

Ζ’. Ν. 1478/1984 (ΦΕΚ 145) 



άρθρο 

30 

άρθρο 82 παρ. 2 

Η’. Ν.1649/1986 (ΦΕΚ 149) 



άρθρο 

4 παρ. 13 

άρθρο 

73 


Στον Υπουργό Δικαιοσύνης, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΒΑΣΣΟΣ ΡΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


